title: Žiga Pance

text: Pance on Olimpija Ljubljanan kasvatti. Hän pelasi joukkueessa ensimmäiset miesten pelinsä 16-vuotiaana Interligassa ja Slovenian pääsarjassa kaudella 2005–2006. Reilut puolet kaudestaan Pance pelasi Slovenian pääsarjaa HK Olimpija Ljubljanassa. OHL-joukkue Oshawa Generals varasi hänet 24. pelaajana . Pance siirtyi joukkueeseen kaudeksi 2006–2007, mutta palasi kesken toisen kautensa 2007–2008 takaisin Olimpijaan. Kaudeksi 2008–2009 hän siirtyi joukkueen mukana Itävallan Erste Bank Eishockey Ligaan, jossa ensimmäinen kausi toi 50 runkosarjaottelussa tehot 4+4=8. Kesäkuussa 2009 Pance teki vuoden mittaisen jatkosopimuksen Olimpijan kanssa.


title: Žiga Pance

text: Kaudella 2009–2010 Pance jakoi Olimpijan sisäisen piste- ja maalipörssin toisen sijan tehoilla 14+20=34. Kaudella 2010–2011 hän nousi 21-vuotiaana joukkueen kapteeniksi. Pance teki EBEL:n yhden kauden piste-ennätyksensä tehoilla 23+17=40 ja oli Olimpijan paras maalintekijä. Hän edusti jokaisen Olimpijassa viettämänsä EBEL-kauden päätteeksi joukkuetta myös Slovenian pääsarjassa ja voitti sarjan mestaruuden vuosina 2012 ja 2013.


title: Žiga Pance

text: Pance siirtyi kaudeksi 2013–2014 EBEL:n italialaisjoukkue HC Bolzanon riveihin. Hän jakoi 14 osumallaan joukkueen sisäisen pistepörssin kolmannen sijan Mark Santorellin ja Trent Whitfieldin kanssa. Pance ratkaisi Bolzanolle EBEL:n mestaruuden tehtyään viidennessä finaalissa 13. huhtikuuta 2014 vieraissa EC Salzburgia vastaan 2–3-voittomaalin jatkoajalla ajassa 71.27. Elokuussa 2014 hän teki vuoden mittaisen jatkosopimuksen joukkueen kanssa. Kaudella 2014–2015 Pance oli tehoilla 22+17=39 Bolzanon paras maalintekijä ja neljänneksi paras pistemies. Hän jakoi koko EBEL:n maalipörssin yhdeksännen sijan kolmen muun pelaajan kanssa.


title: Žiga Pance

text: Kaudeksi 2015–2016 Pance siirtyi vuoden mittaisella sopimuksella itävaltalaisseura Villacher SV:hen. Hän voitti joukkueen sisäisen pistepörssin tehoilla 16+20=36. Kevään 2016 pudotuspeleissä Pance oli Villachin paras pistemies ja syöttäjä tehoilla 2+9=11. Hän voitti myös joukkueen sisäisen tehotilaston lukemalla +5. Kaudeksi 2016–2017 Pance siirtyi jatkamaan EBEL-uraansa Klagenfurter AC:hen.


title: Žiga Pance

text: Pance edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2009, 2010, 2011, 2012, 2013, 2014, 2015 ja 2016. Noista vuosien 2011, 2013 ja 2015 turnaukset eteni A-sarjassa ja Pance oli vuoden 2015 turnauksessa Slovenian paras maalintekijä kolmella osumallaan. Vuoden 2010 I-divisioonan B-lohkon ja vuosien 2012, 2014 ja 2016 IA-divisioonan turnaukset päättyi kultaan ja vuoden 2009 I-divisioonan A-lohkon turnaus hopeaan.


title: Žiga Pance

text: Pance pelasi myös alle 20-vuotiaiden I-divisioonan MM-kilpailuissa vuosina 2007 ja 2009, joista jälkimmäisessä turnauksessa hän oli tehoilla 6+2=8 Slovenian paras maalintekijä ja jakoi sisäisen pistepörssin voiton pikkuveljensä Erikin kanssa. Pance pelasi myös alle 18-vuotiaiden I-divisioonan MM-kilpailuissa vuonna 2006, jolloin hän voitti A-lohkon hopeaa.


title: Žiga Pance

text: Pancen pikkuveli Erik on Slovenian maajoukkuekiekkoilija, joka pelaa Alps Hockey Leaguen HDD Jesenicessä.


title: Chinle

text: Chinle on kylä Arizonassa, Yhdysvalloissa.


title: Johimbiini

text: Johimbiini on eräs verisuonia laajentava ja sympaattista hermostoa lamauttava eli "adrenolyyttinen" (adrenaliinin vaikutusta estävä) alkaloidi. Sitä on käytetty lääkkeenä, jota on saatu erään afrikkalaisen puulajin kuoresta. Johimbiini ei ole enää pitkään ollut aktiivissa lääkityskäytössä Suomessa, sillä sen hoito-ominaisuudet ovat olleet kovin heikosti spesifiset - jopa ennalta arvaamattomat. Johimbiinin korvaajiksi on sittemmin kehitetty joukko muita ja paljon spesifimpiä, vaikutuksiltaan tarkemmin kohdistuvia lääkeaineita.


title: Johimbiini

text: Johimbiinikloridia on voitu käyttää lääkinnälliseen käyttöön eläimille, ihmisten lääkintää pidempään.


title: Tohoru Masamune

text: Tohoru Masamune (s. Madison, Wisconsin, Yhdysvallat) on kanadalais-japanilainen näyttelijä. Hän on esiintynyt muun muassa elokuvissa "Teenage Mutant Ninja Turtles" ja "Inception" sekä televisiosarjoissa "Heroes" ja "".


title: Tohoru Masamune

text: Masamune syntyi japanilaisille vanhemmille Madisonissa, Wisconsinissa. Hän muutti perheensä kanssa Edmontoniin, Kanadaan. Sittemmin he muuttivat Newtoniin, Bostonin esikaupunkiin. Masamune opiskeli MIT-korkeakoulussa insinööriksi, minkä jälkeen hän siirtyi opiskelemaan teatteria San Franciscoon. Hän opiskeli myös japanilaista klassista teatteria.


title: Tohoru Masamune

text: Masamune aloitti uransa elokuvien ja televisiosarjojen parissa 1990-luvulla. Hän esiintyi pitkälti sivurooleissa ja alkoi tekemään myös satunnaisesti äänirooleja 2000-luvulta lähtien niin elokuviin, kuin animaatioihin ja videopeleihin, kuten "Jackie Chan seikkailee", "Geishan muistelmat" ja "Tom Clancy’s H.A.W.X". Masamunella oli muutaman jakson verran kestänyt vieraileva rooli "Heroes"-televisiosarjassa vuosina 2006 ja 2007. Sittemmin 2010-luvulla Masamune teki rooleja hieman isomman budjetin omaaviin elokuviin, kuten "Inception". Lisäksi hän oli pidempiaikainen rooli internetsarjassa "SOLO – The Series" ja hän vieraili kahden jakson verran "Tunteita ja tuoksuja" -saippuasarjassa. Vuonna 2014 Masamune esiintyi Silppurin roolissa "Teenage Mutant Ninja Turtles" -elokuvassa. Hän on kertonut saaneensa roolin ilman koe-esiintymistä.


title: Tohoru Masamune

text: Masamune harrastaa vapaa-ajallaan jääkiekkoa, haavipalloa, golfia ja laskettelua. Hän on myös harjoitellut hieman aikidoa ja potkunyrkkeilyä.


title: Ranitidiini

text: Ranitidiini on eräs antihistamiini ja lääkeaine. Se on H2 -reseptoreja salpaava aine, jota käytetään vatsan liikahappoisuudesta johtuvaan närästykseen.


title: Ranitidiini

text: Lääkettä alkoi valmistamaan ensiksi GlaxoSmithKline -lääkeyhtymä, nimellä "Zantac". Nykyään ranitidiinia on saatavilla useilla eri rinnakkaisilla tuotenimillä.


title: José Mário Vaz

text: José Mário Vaz on guineabissaulainen poliitikko ja nykyinen presidentti. Vaz sai vuoden 2014 presidentinvaalin toisella kierroksella noin 62 prosenttia äänistä. Hän edustaa maansa suurinta puoluetta, itsenäisyyspuoluetta (Partido Africano da Independência da Guiné e Cabo Verde (PAIGC)).


title: José Mário Vaz

text: Ennen presidentiksi valintaansa Vaz oli Bissaun pormestari 2004-2009, ja valtiovarainministerinä Carlos Gomes Júniorin hallituksessa, joka syrjäytettiin sotilasvallankaappauksella vuonna 2012.


title: José Mário Vaz

text: Vaz on kotoisin Guinea-Bissaun pohjoisosasta. Hän opiskeli ekonomiksi Lissabonissa oppilaitoksessa jonka nimi on Instituto Superior de Economia e Gestão (ISEG) da Universidade Técnica de Lisboa. Hän n naimisissa ja kolmen lapsen isä.


title: Valkotähkäyökkönen

text: Valkotähkäyökkönen ("Mesapamea secalis") on eräs eteläisen Suomen yleisimmistä loppukesän yökköslajeista. Se kuuluu erittäin vaikeasti määritettävään lajikompleksiin ja täysin varma lajinmääritys edellyttää perhosen tallettamista ja tutkimista mikroskoopin avulla.


title: Valkotähkäyökkönen

text: Valkotähkäyökkönen on väritykseltään yksilökohtaisesti erittäin muunteleva perhonen. Lisäksi erittäin samannäköisiä lajeja ovat martotähkäyökkönen ("Mesapamea secalella") ja sekotähkäyökkönen ("Mesapamea remmi"). Kolmikon lajeja ei voi erottaa toisistaan pelkän ulkonäön perusteella vaan vaaditaan perhosyksilön genitaalien tutkimista mikroskoopilla. Melko samannäköisiä ovat myös kosteikkojuuriyökkönen ("Apamea unanimis") ja usvayökkönen ("Parastichtis suspecta").


title: Valkotähkäyökkönen

text: Valkotähkäyökkösen siipiväli on noin 30–34 mm. Etusiipien pohjaväri vaihtelee kellanruskeasta ja selväkuvioisesta tummanharmaaseen ja lähes kuviottomaan. Etenkin siiven keskiosa ja ulkoreuna ovat usein selvästi tummemmat. Munuaistäplä, jota reunustaa kaksinkertainen valkoinen viiru erottuu kuitenkin hyvin. Mutkitteleva sisempi poikkiviiru kohtaa siiven takareunan kohtisuorasti. Yleisvaikutelma lajin siivestä on kirjava, vaikka selkeää kuviointia ei olisikaan. Takasiivet ovat vaaleanharmaat, ulkoreunaa kohti hieman tummenevat ja niiden alapinnalla on pieni tumma täplä, joka ei erotu yläpinnalla.


title: Valkotähkäyökkönen

text: Lajin levinneisyys kattaa Pohjois-Afrikan ja Euroopan. Suomessa valkotähkäyökkönen on erittäin yleinen ja pääasiassa havainnot ovat Raahe–Lieksa-linjan eteläpuolelta, harvakseltaan Tornio–Kajaani-linjalle. Perhoset lentävät yhtenä sukupolvena heinäkuun alkupuolelta syyskuun alkuun.


title: Valkotähkäyökkönen

text: Valkotähkäyökkösen elinympäristöjä ovat avoimet niityt ja viljelysmaat, usein kulttuuriympäristöissä lähellä asutusta. Laji on hyvin yleinen ja usein lentoaikansa runsaslukuisimpia yöperhosia. Perhoset lentävät öisin ja tulevat valolle, mutta selvästi innokkaammin syötille. Toukka elää heinäkasvien varsilla ja tähkissä. Keskenkasvuinen toukka talvehtii.


title: Valkotähkäyökkönen

text: Lajin solmumadoksi kutsutuilla toukilla on ollut jonkin verran merkitystä etenkin rukiin tuholaisena. Erityisesti Itä-Suomessa vuosina 1896–1897 satotappiot ovat olleet noin 50 %, joillakin tiloilla jopa 80–100 %. Myös 1960-luvulla on Etelä-Savossa ollut mainittavia tuhoja.


title: Valkotähkäyökkönen

text: Toukka syö erilaisia heiniä.


title: Martotähkäyökkönen

text: Martotähkäyökkönen eli vähätähkäyökkönen ("Mesapamea secalella") on puuyökkösiin kuuluva yöperhoslaji. Sen tunnistaminen lajilleen ei onnistu ulkoisten tuntomerkkien perusteella.


title: Martotähkäyökkönen

text: Martotähkäyökkönen on käytännössä identtinen valkotähkäyökkösen ("Mesapamea secalis") sekä sekotähkäyökkösen ("Mesapamea remmi") kanssa, eikä lajeja voi erottaa toisistaan ilman genitaalipreparaatin tekemistä. Se tunnistettiinkin omaksi lajikseen vasta vuonna 1983. Lisäksi samankaltaisia ovat myös kosteikkojuuriyökkönen ("Apamea unanimis") ja usvayökkönen ("Parastichtis suspecta"). Keskimäärin se on siipiväliltään valkotähkäyökköstä pienempi, 27–32 mm, ja väritykseltään selvemmin yksivärinen. Joidenkin lähteiden mukaan siivessä voi olla myös punertavaa hohdetta.


title: Martotähkäyökkönen

text: Lajin levinneisyys ulottuu Euroopasta Vähä-Aasiaan. Norjassa levinneisyys ulottuu pohjoisemmaksi kuin valkotähkäyökkösellä. Suomessa laji on ilmeisesti yleinen, mutta varmat havainnot painottuvat etelärannikolle, minkä lisäksi niitä on jonkin verran Etelä-Suomen sisämaasta. Perhoset lentävät yhtenä sukupolvena heinä-elokuussa. Suomessa lento alkaa ehkä noin viikkoa valkotähkäyökköstä myöhemmin.


title: Martotähkäyökkönen

text: Suomessa lajin elinympäristöt painottuvat ehkä rannikon läheisyyteen. Muutoin lajin elinympäristöt ja elintavat lienevät samanlaiset kuin valkotähkäyökkösellä eli avoimia niittyjä ja muita heinää kasvavia paikkoja. Perhoset lentävät öisin ja tulevat sekä syötille että valolle. Toukka elää heinäkasvien varsilla, talvehtii keskenkasvuisena ja koteloituu kotelokopan sisään maahan.


title: Martotähkäyökkönen

text: Toukka elää erilaisilla heinillä.


title: Sekotähkäyökkönen

text: Sekotähkäyökkönen eli urakkatähkäyökkönen ("Mesapamea remmi") on harvinainen yöperhoslaji. Sen erottaminen valkotähkäyökkösestä ("Mesapamea secalis") tai martotähkäyökkösestä ("Mesapamea secalella") ei onnistu ilman genitaalipreparaatin tekemistä. Laji kuvattiin tieteelle vuonna 1985.


title: Sekotähkäyökkönen

text: Laji on ulkonäöltään identtinen valkotähkäyökkösen ja martotähkäyökkösen kanssa. Erottavat tuntomerkit ovat ainoastaan genitaalien rakenteissa. Siipiväli on noin 30 mm.


title: Sekotähkäyökkönen

text: Laji tavattiin Suomesta ensimmäisen kerran Kökarista elokuussa 2002. Sittemmin yksilöitä on tunnistettu etelärannikolla koko Ahvenanmaalta Virolahdelle ulottuvalta alueelta noin kolmekymmentä, joista yksi oli talletettu jo vuonna 1984.


title: Sekotähkäyökkönen

text: Sekotähkäyökköstä pidetään yleisesti valko- ja martotähkäyökkösten risteymänä.


title: Sekotähkäyökkönen

text: Toukan ravintokasveja lienevät heinät.


title: Rossija segodnja

text: Rossija segodnja (, kirjaimellisesti ) on Moskovassa keskuspaikkaansa pitävä venäläinen valtio-omisteinen, ulkomaille suunnattuun joukkotiedotukseen keskittyvä uutistoimisto ja mediatalo. Se perustettiin Venäjän presidentti Putinin antamalla asetuksella 9. joulukuuta 2013. Yhtiömuodoltaan Rossija segodnja on valtion unitaarinen yritys (FGUP). Yhtiömuodosta FGUP seuraa, että Rossija Segodnija on lain mukaan toimittava Venäjän federaation etujen mukaisesti.


title: Rossija segodnja

text: Lisäksi presidentinasetuksella erityisesti määrättiin, että mediatalon tehtävänä on Venäjän valtiollisen politiikan ja Venäjän federaation elämänmenon "valaiseminen" ulkomailla. Ylin toimeenpanovalta mediatalossa asetetiin Venäjän presidentin nimittämälle toimitusjohtajalle.


title: Rossija segodnja

text: Ensimmäiseksi toimitusjohtajaksi Putin nimesi äärikonservatiiviseksi luonnehditun, räväköistä poliittisen opposition, Yhdysvaltain ja seksuaalivähemmistöjen vastaisista kannoistaan tunnetun Dmitri Kiseljovin. Muutoksen arvioitiin tähtäävän valtiollisen valvonnan tiukentamiseen jo aiemmin voimakkaasti kontrolloidulla venäläisellä mediakentällä. Mediatalon ensimmäiseksi päätoimittajaksi nimitettiin Venäjän ulkomaantiedotukseen erikoistuneen televisiokanava RT:n päätoimittaja Margarita Simonjan aiemman tehtävänsä ohella.


title: Rossija segodnja

text: Mediatalo Rossija segodnja perustettiin toimitilojensa ja henkilökuntansa puolesta unitaariyritys, uutistoimisto RIA Novostin perustalle, ja uusi yritys sai RIA Novostin aiemman päätoimipisteen katuosoitteeseen Moskovassa. Mukaan liitettiin jo aiemmin vahvasti Venäjän "valtiollisena propagandatorvena" toiminut kansainvälisiin radiolähetyksiin keskittynut Venäjän Ääni-kanava henkilökuntineen. Sekä RIA Novosti että Venäjän Ääni lakkautettiin itsenäisinä organisaatioina. Niistä tuli osa Rossija Segodnjan toimintaa.


title: Rossija segodnja

text:
Myös marraskuussa 2014 kansainvälisesti esitelty "Sputnik"-brändi, tähän liittyvä uutistoimisto ja radioasemaverkosto Sputnik News moneen maahan sijoittuvine paikallisine toimituksineen ja verkkosivustoineen on osa Venäjän valtiollista tietotoimisto Rossija segodnjaa. Venäjän vaikuttamipyrkimykset Sputnik Newsin välityksellä on nähty esimerkiksi Ruotsissa ja Saksassa uhkana ja esimerkkinä Venäjän tavasta käydä informaatiosotaa.
Vuoden 2014 budjetissa uutistoimisto RIA Novostille myönnettiin 2,604 miljardia ruplaa (noin 57,5 milj. euroa) "Venäjän federaation sisä- ja ulkopolitiikan sekä Venäjän maakuvan tukemiseen". Valtion mediatuista päätettäessä ei organisaatiomuutosta oltu vielä tehty.


title: Tšetšenian parlamentin isku 2010

text: Tšetšenian parlamentin isku tehtiin 19. lokakuuta 2010, kun kolmen islamistikapinallisen ryhmä hyökkäsi aamulla Tšetšenian parlamenttirakennukseen Groznyissa. Kuusi henkilöä kuoli ja lisäksi 17 muuta loukkaantui. Hyökkääjät aloittivat laukaustenvaihdon vartijoiden kanssa ja yksi hyökkääjä teki heti itsemurhapommituksen. Lopulta myös muut hyökkääjät räjäyttivät itsensä. Parlamentin jäsenet aloittelivat työpäiväänsä iskun aikaan, mutta he onnistuivat pakenemaan ylempään kerrokseen, jossa pysyivät turvassa. Iskua edelsi jakso, jonka aikana väkivaltaisuudet olivat Ramzan Kadyrovin johdolla jossain määrin vähentyneet. Euroopan unioni ja Yhdysvallat tuomitsivat hyökkäyksen ja vakuuttivat toimivansa terrorismia vastaan yhteistyössä Venäjän kanssa.


title: FS Carnot (1894)

text: FS Carnot oli 1800-luvun lopulla valmistettu Ranskan laivaston predreadnought- taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan.


title: FS Carnot (1894)

text: Alus tilattiin Toulonin laivastontelakalta ja sen köli laskettiin heinäkuussa 1891. Alus laskettiin vesille 12. heinäkuuta 1894 ja se otettiin palvelukseen heinäkuussa 1897.


title: FS Carnot (1894)

text: "Carnot" vietti pääosan aktiiviurastaan vuorotellen pohjoisessa ja Välimeren laivueessa. Uudemmat taistelulaivat palvelivat yleensä Välimerellä, kun taas iäkkäämmät pohjoisessa laivueessa. Tammikuussa 1900 alus liitettiin vara-amiraali Ménardin komentamaan pohjoiseen laivueeseen korvaten "Charlemagnen". Pohjoinen laivue vuotuisat harjoitukset kesäkuussa 1901 ja kuukautta myöhemmin laivueeseen liittyi Välimeren laivue yhteisharjoituksiin.


title: FS Carnot (1894)

text: Vuonna 1902 alus siirrettiin Välimeren laivueen reservilaivueeseen yhdessä "Charles Martelin", "Brennuksen" ja "Hochen" kanssa. Kontra-amiraali Besson komensi reservilaivuetta lippulaivanaan "Brennus". Koko laivasto mukaan lukien "Carnot" osallistui laivastoharjoituksiin heinä-elokuussa.


title: FS Carnot (1894)

text: Alus siirrettiin vuonna 1906 pohjoiseen laivueeseen, jonka mukana se osallistui vuotuiseen kesäsotaharjoitukseen kesä-heinäkuussa. Seuraavana vuonna alus palasi Välimerelle 2. laivueeseen, jossa se oli ainavuoden 1909 loppuun.


title: FS Carnot (1894)

text: Ensimmäisen maailmansodan alkaessa "Carnot" makasi ankkurissa Brestissä yhdessä "Charles Martelin" kanssa. Kumpikin alus palautettiin palvelukseen, mutta valmistuvien Normandie-luokan taistelulaivojen rakennustyöt varasivat telakat. Alus poistettiin laivarekisteristä 1922 ja se myytiin romutettavaksi vielä samana vuonna.


title: Lahden historiallinen museo

text: Lahden historiallinen museo on Lahden kaupunginmuseon alaisuudessa toimiva kulttuurihistoriallinen museo, joka toimii myös Päijät-Hämeen maakuntamuseona. Vuonna 1924 perustetun museon näyttelytilat ovat vuodesta 1968 lähtien sijainneet Fellmanin kartanon päärakennuksessa Lahden keskustan tuntumassa. Historiallisen museon tehtävänä on kerätä, tallentaa, tutkia, pitää näytteillä ja julkaista toimialueensa historiallista, kulttuurihistoriallista ja kansatieteellistä esineellistä ja henkistä perinnettä.


title: Lahden historiallinen museo

text: Museossa on ollut näytteillä Päijät-Hämeestä peräisin olevaa esineistöä sekä entisen Viipurin historiallisen museon kokoelmia. Lisäksi esillä on ollut muun muassa taidehistorioitsija Klaus Holman keräämää 1400–1800-lukujen italialaista ja ranskalaista taidetta sekä Hämeessä toimineen sotaväen aseistusta. Museon näyttely on toistaiseksi suljettu remontin vuoksi.


title: Lahden historiallinen museo

text: Museo perustettiin kaupunginvaltuuston päätöksellä vuonna 1924. Vuonna 1925 kokoelma saatiin esille yhteen huoneeseen Lahden kaupungintalolle. Vuonna 1928 museo muutti kaupungintalolta Fellmanin kartanon päärakennukseen. Museo sai käyttöönsä rakennuksen alakerrasta yhden huoneen, suurehkon eteisen sekä yhden ikkunattoman huoneen. Museon näyttely uudistettiin vuonna 1932 Suomen museoliiton asiantuntijan avustuksella. Museossa esiteltiin talonpoikaiskulttuuria, herraskartanokulttuuria, ajokaluja, maanviljelystä, kalastusta ja metsästystä sekä kotiteollisuutta.


title: Lahden historiallinen museo

text: 1950-luvulle tultaessa Lahden historiallisessa museossa oli noin 2300 esinettä. Kokoelmaan kuului maakunnan kansanomaisia huonekaluja ja käsitöitä, maanviljelyyn liittyvää esineistöä sekä työvälineitä. Sen sijaan Lahden kylään, kauppalaan tai Lahden kaupunkiin liittyvää esineistöä oli vähän. Vuonna 1950 museon kokoelmat kaksinkertaistuivat, kun museo sai hallintaansa noin 3000 entisestä Viipurin museosta pelastettua esinettä. Ministeri Harri Holma ja rouva Alli Holma lahjoittivat poikansa Klaus Holman nimeä kantavan 250 esineen muistokokoelmakokonaisuuden, joka muutti kokoelmien luonnetta tyyli- ja kulttuurihistorialliseen suuntaan.


title: Lahden historiallinen museo

text: Historiallinen museo ja Lahden taidemuseo saivat ensimmäisen museoammatillisen johtajan vuonna 1956. Uuden johtajan ensimmäinen haaste oli Möysän koulurakennuksen muuttaminen museokäyttöön. Takaisin Fellmanin kartanoon museo siirtyi vuonna 1968, jolloin koko rakennus tuli museon käyttöön. Vuonna 1964 perustettiin historiallisen museon amanuenssin virka. 1970-luvun puolivälin jälkeen kokoelmiin alettiin hankkia myös teollisesti valmistettuja, lähivuosikymmenten esineistöä. Vuonna 1970 historiallisen museon peruskokoelmassa oli noin 7600 esinettä. Vuonna 2013 museon kokoelmassa oli noin 40 400 esinettä.


title: FS Jauréguiberry (1893)

text: FS Jauréguiberry oli 1800-luvun lopulla valmistettu Ranskan laivaston predreadnought-taistelulaiva. Alus kuului viiden toisiaan muistuttavan aluksen ("Bouvet", "Carnot", "Charles Martel", "Masséna" ja "Jauréguiberry") ryhmään, joka tilattiin Britannian kuninkaallisen laivaston tilattua Royal Sovereign -luokan.


title: FS Jauréguiberry (1893)

text: Alus tilattiin 8. huhtikuuta 1891 La Seyne-sur-Meristä Forges et Chantiers de la Méditerranéelta ja sen köli laskettiin marraskuussa 1891. Alus laskettiin vesille 27. lokakuuta 1893 ja se valmistui koeajoihin 30. tammikuuta 1897. Alus otettiin palvelukseen 16. helmikuuta 1897.


title: FS Jauréguiberry (1893)

text: Alus poistettiin 20. kesäkuuta 1920 alusluettelosta ja alus myytiin romutettavaksi 23. kesäkuuta 1934.


title: Tummien perhosten koti

text: Tummien perhosten koti on Leena Landerin romaani vuodelta 1991. Se on käännetty usealle kielelle, muun muassa ruotsiksi, saksaksi, ranskaksi ja arabiaksi.


title: Tummien perhosten koti

text: Teoksen arabiankielinen käännös on ensimmäinen suomalaisen romaanin suoraan suomen kielestä arabiaan tehty nykyproosan käännös.


title: Tummien perhosten koti

text: Lander on kertonut, että häneen kohdistettiin Syyriassa uhkailua, koska teoksen osia pidettiin fundamentalististen tahojen keskuudessa islamilaisten moraalikäsitysten vastaisina.


title: Tummien perhosten koti

text: Dome Karukosken ohjaama elokuva "Tummien perhosten koti" tuli ensi-iltaan tammikuussa 2008, ja se valittiin Suomen Oscar-ehdokkaaksi vuonna 2008.


title: Galaktoosi-1-fosfaatti

text: Galaktoosi-1-fosfaatti (CHPO) on galaktoosisokerin fosforyloitu johdannainen. Yhdistettä muodostuu eliöissä muun muassa ihmisessä galaktoosin aineenvaihdunnan tuotteena ja on tärkeässä osassa eräiden glykoproteiinien biosynteesiä.


title: Galaktoosi-1-fosfaatti

text: Ihmisen elimistössä maksa muodostaa galaktoosi-1-fosfaattia galaktoosista ja tätä reaktiota katalysoiva entsyymi on galaktokinaasi. Fosfaattiryhmän lähteenä toimii reaktiossa ATP-molekyyli. Seuraavassa vaiheessa galaktoosi-1-fosfaattia voi metaboloida 2 eri entsyymiä. Galaktoosi-1-fosfaattiuridyylitransferaasi on transferaaseihin kuuluva entsyymi, joka siirtää uridiinimonofosfaattiryhmän UDP-glukoosimolekyyliltä galaktoosi-1-fosfaatille, jolloin muodostuu UDP-galaktoosia ja glukoosi-1-fosfaattia. Toinen galaktoosi-1-fosfaattia UDP-galaktoosiksi metaboloiva entsyymi on UDP-glukoosipyrofosforylaasi, joka siirtää difosfaattiryhmän UTP-molekyyliltä galaktoosi-1-fosfaatille.


title: Galaktoosi-1-fosfaatti

text: Harvinaisessa perinnöllisessä sairaudessa galaktosemiassa galaktoosi-1-fosfaattiuridyylitransferaasin aktiivisuus on pieni tai entsyymiä ei muodostu lainkaan. Tämä johtaa galaktoosin ja galaktoosi-1-fosfaatin kertymiseen soluihin, millä on haitallisia vaikutuksia muun muassa keskushermoston toimintaan. Taudin määritys perustuu punasolujen galaktoosi-1-fosfaatin määrän seurantaan.


title: Viola organista

text: Viola organista on soitin, jonka Leonardo da Vinci suunnitteli luultavasti 1480-luvulla. Hän ei tiettävästi koskaan rakentanut soitinta. Soittimesta on kuitenkin luonnos Leonardon "Codex Atlanticus" -käsikirjoituskokoelmassa, joka on Milanon historiallisessa kirjastossa Biblioteca Ambrosianassa. Soittimessa on kielet pianon tapaan, mutta vasaroiden sijaan ääni tuotetaan neljän jousipyörän avulla. Pedaaleilla pyöritetään jousipyöriä sekä säädellään niiden pyörimisnopeutta. Kosketinta painettaessa kieli painuu jousipyörää vasten, ja tuottaa jousisoitinta muistuttavan äänen.


title: Viola organista

text: Puolalainen pianisti ja soitinrakentaja Sławomir Zubrzycki rakensi Viola organistan Leonardon luonnoksen perusteella. Soitin muistuttaa ulkoisesti cembaloa. Soitin valmistui vuonna 2013, ja Suomen ensiesitys oli vuonna 2014 Mäntän musiikkijuhlilla.


title: Oulun NMKY (koripallo)

text: Oulun NMKY (lyh. ONMKY, Ynni) on vuonna 1948 perustettu oululaisen samannimisen urheiluseuran koripallojaosto. Ynnin miesten edustusjoukkue pelaa kaudella 2018–2019 Suomen toiseksi korkeimmalla sarjatasolla I-divisioona A:ssa. Miesten pääsarjassa se pelasi kauden 1966–1967.


title: Oulun NMKY (koripallo)

text:
Vuonna 1948 emoseura Oulun NMKY:n lajivalikoimaan nousi koripallo, jota pelattiin alkuun Oulun keskikoulun salissa. Korilevyjä ei käytetty, vaan koritelineet oli kiinnitetty korkeushyppytelineisiin. Vuonna 1951 valmistui Ynnin suurhalli, jolloin seura aloitti koripallon juniori- ja sarjatoiminnan. ONMKY pelasi piiri- ja maakuntasarjoissa ja karsi kerran Suomensarjaan taipuen kuitenkin vaasalaisvastustajille.
Vuonna 1957 seuran varttunut A-juniorien sukupolvi muodosti rungon seuran edustusjoukkueelle, ja Martti Ahtisaaren johdolla joukkue nousi Suomensarjaan. Joukkue kuului sarjan kärkipäähän ja karsi välillä miesten SM-sarjaan pääsystä tässä kuitenkaan onnistumatta. Keväällä 1966 omista kasvateistaan koostunut ONMKY nousi SM-tasolle. Kaudella 1966–1967 se sijoittui kuudella voitolla ja 12 tappiolla kymmenen joukkueen sarjassa yhdeksänneksi ja putosi sarjatasoa alemmas. Sieltä se karsi jälleen pääsystä SM-sarjaan tuloksetta. Karsintojen kautta joukkue nousi myöhemmin perustettuun I-divisioonaan ensimmäisen ulkomaalaisvahvistuksensa, yhdysvaltalaisen Hugh McMahonin johdolla. Ulkomaalaispelaajia alkoi myös näkyä Oulussa myös jatkossa.


title: Oulun NMKY (koripallo)

text: ONMKY luopui I-divisioonapaikastaan raha- ja pelaajapulan vuoksi mutta jatkoi juniorityötä. I-divisioonassa seura pelasi vuoteen 2004 mennessä kahdeksan kautta. Joukkueen nimi oli vuosina 1999–2005 Oulu Hitech Basket, jonka viimeinen I-divisioonakausi tällä ajanjaksolla oli kausi 2004–2005. Joukkue putosi II-divisioonaan, ja toiminta ajettiin kokonaan alas.


title: Oulun NMKY (koripallo)

text: Ynnin koripallotoiminta herätettiin henkiin viiden taukovuoden jälkeen ja seuraa alettiin kehittää jokaisella osa-alueella. ONMKY palasi voitokkaiden karsintojen jälkeen I-divisioonaan kaudeksi 2011–2012, jolloin joukkue sijoittui sarjassa seitsemänneksi. Seuraavilla kausilla sijoitukset olivat viides ja kuudes. Kaudelle 2014–2015 ONMKY hankki pääsarjassa pelanneita pelaajia, kuten Lawrence Wrightin, Jussi Eskolan, Kristofer Clementin ja Cedric Latimerin. Wrightin sopimus purettiin tammikuussa alkoholinkäyttöön liittyneiden rikkomusten takia. ONMKY sijoittui runkosarjassa kolmanneksi mutta putosi välierissä lopulta divisioonan voittaneelle BC Nokialle 3–0-otteluvoitoin.


title: Oulun NMKY (koripallo)

text: Kaudeksi 2015–2016 Eskola siirtyi joukkueen päävalmentajaksi ja Latimer lähti Korisliigaan. Pääsarjasta ONMKY:hyn siirtyi Vesa Heinonen. Seuratoimijoiden vähentyminen, juniorikasvatuksen ongelmat, uhka M1DA:sta putoamisesta ja vuosina 2013–2015 kertyneet 50 000 velat aiheuttivat alkuvuodesta 2016 keskustelua oululaisen koripallon tulevaisuudennäkymistä, vaikka edustusjoukkueen kausi jää taloudellisesti voitolliseksi ja usea muu tausta-asia on kunnossa.


title: Oulun NMKY (koripallo)

text:
"Päivitetty 10.7.2016."
Taulukossa on lueteltu Suomen Koripalloliitton tilastopalvelun mukaan Oulun NMKY:ssä Suomen miesten pääsarjaa pelanneet ja vähintään kaksi pistettä tehneet pelaajat.


title: Oulun NMKY (koripallo)

text: Oulun NMKY pelaa kotiottelunsa Oulun urheilutalolla, jonka kiinteässä katsomossa on 700 istumapaikkaa. Lisäksi salin mahtuu 400 lisätuolipaikkaa.


title: Lothannaga

text: Lothannaga eli lotha on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 170 000 ihmistä. Pääosa puhujista asuu Nagalandin pohjoisosassa Wokhan piirikunnassa.


title: Lothannaga

text: Lothannaga kuuluu ao-kielten ryhmään yhdessä aonnagan, sangtaminnagan ja yimchungrunnagan kanssa.


title: Presidentit

text: Presidentit on vuosina 2005–2006 Yle TV1:llä esitetty suomalainen televisiosarja, jossa on dramatisoitu Suomen poliittisen historian tapahtumia. Se kertoo kymmenen ensimmäisen Suomen tasavallan presidentin yhdestä kohtalon päivästä. Useimmat jaksot käsittelevät yhden vuorokauden tapahtumia, joskin Paasikivi- ja Ahtisaari-jaksojen sisällöstä suurin osa koostuu aiempia tapahtumia kertaavista takaumista, ja Koivisto-jaksossa kuvataan yhden viikon tapahtumia. Jaksojen dialogissa presidentit viittaavat myös usein aiempaan elämänkokemukseensa.


title: Presidentit

text: Jokaisen jakson alussa ja lopussa toimittaja Ari Ylä-Anttila esittelee katsojalle tapahtumien historiallista kontekstia.


title: Presidentit

text: Samat tekijät tekivät kaksi vuotta myöhemmin kuusiosaisen sarjan "Piru ja peijooni", joka keskittyi yksinomaan presidentti Kekkoseen.


title: Presidentit

text: Pentikäinen nähdään Kalliona myös jaksossa 2., Sveholm Rytinä jaksoissa 1. ja 4., Litja Mannerheimina jaksoissa 4. ja 5., Pöysti Paasikivenä jaksossa 6. ja Mäntylä Ahtisaarena jaksossa 9.


title: Hodh El Charghi

text: Hodh El Charghi on hallintoalue eli wilaya Mauritanian kaakkoisosassa. Sen hallinnollinen keskus on Néman kaupunki. Alueen pinta-ala on noin 183 000 neliökilometriä. Asukkaita on 281 600 henkeä (vuonna 2000).


title: Hodh El Charghi

text: Hodh El Charghin alue rajoittuu lännessä Mauritanian Hodh El Gharbin ja Tagantin ja pohjoisessa Adrarin alueisiin sekä idässä ja etelässä Maliin. Se on etupäässä harvaan asuttua Saharan autiomaata. Alueeseen kuuluu kuusi departementtia eli moughataata ja 30 kuntaa:


title: Hodh El Charghi

text: Alueen eteläosan kautta kulkee maantie Nouakchottista Némaan. Etelässä harjoitetaan karjanhoitoa ja paikoin maanviljelyä sekä kerätään arabikumia. Seudulla sijaitsevat historiallinen Oualatan kaupunki sekä muinaisen Ghanan pääkaupungin Kumbi Salehin rauniot.


title: F’Dérick

text: F’Dérick () on kunta ja samannimisen departementin keskus Mauritanian Tiris-Zemmourin alueella. Se sijaitsee Saharan autiomaassa lähellä Länsi-Saharan rajaa 30 kilometriä alueen pääkaupungista Zouératesta länteen. Kunnassa on 4 400 asukasta (vuonna 2000).


title: F’Dérick

text: Ranskan siirtomaakaudella paikkakunnan nimi oli Fort Gouraud Adrarin kapinan kukistaneen kenraali Henri Gouraudin mukaan. Myöhemmin se oli Tiris-Zemmourin alueen hallinnollinen keskus, mutta on sittemmin jäänyt Zouératen kaivoskaupungin varjoon.


title: Tindoufin maakunta

text: Tindoufin maakunta eli wilaya on hallintoalue Algerian Saharan länsiosassa. Sen hallinnollinen keskus on Tindoufin kaupunki. Alueen pinta-ala on 158 874 neliökilometriä. Asukkaita on 56 300 henkeä (vuonna 2010, arvio).


title: Tindoufin maakunta

text: Tindoufin maakunta rajoittuu koillisessa Algerian Becharin ja kaakossa Adrarin maakuntiin, etelässä Mauritaniaan, lännessä Länsi-Saharaan ja pohjoisessa Marokkoon. Se käsittää Saouran aavikkoalueen läntisimmän osan, jonka pohjoispuolella on Draân hamada ja eteläpuolella Erg Iguidin hiekka-aavikko. Ilmasto on erittäin kuuma ja kuiva. Hallinnollisesti alueeseen kuuluu Tindoufin piirikunta eli daïra, joka jakautuu Tindoufin ja Oum El Asselin kunniksi.


title: Tindoufin maakunta

text: Tindoufin kautta kulkee Mauritaniaan johtava maantie. Kaupungin lähellä on lentokenttä. Gara Djebiletissä ja Mechri Abdelazizissa on suuret rautamalmiesiintymät. Alueella on Algerian armeijan tukikohtia ja länsisaharalaisten pakolaisleirejä.


title: Tindoufin maakunta

text: Maakunnan koulutusjärjestelmä käsittää 23 alakoulua, 11 keskikoulua, kolme lyseota, kaksi ammattioppilaitosta ja yliopistokeskuksen. Terveyspalveluihin kuuluvat sairaala ja kuusi poliklinikkaa. Vuonna 2008 perustetussa Tindoufin luonnonpuistossa on paljon arkeologisia kohteita.


title: FS Masséna (1895)

text: FS Masséna oli 1800-luvun lopulla valmistettu Ranskan laivaston predreadnought- taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan.


title: FS Masséna (1895)

text: Alus tilattiin St. Nazairesta Ateliers et Chantiers de la Loirelta. Sen köli laskettiin syyskuussa 1892 ja alus laskettiin vesille 24. heinäkuuta 1895. Alus otettiin palvelukseen kesäkuussa 1898.


title: FS Masséna (1895)

text: Alus muutettiin proomuksi vuonna 1915. Gallipolin taisteluiden päätyttyä hinattiin vuoden lopulla "Masséna" Toulonista Cape Hellesiin, jonne sen miehistö upotti aluksensa 9. marraskuuta muodostaen aallonmurtajan suojaamaan liittoutuneiden joukkojen evakuointia tammikuussa 1916.


title: Yared Shegumo

text: Yared Shegumo (s. 10. tammikuuta 1983 Addis Abeba, Etiopia) on etiopialaissyntyinen puolalainen juoksija, joka kilpailee keskimatkojen juoksussa ja kestävyysjuoksussa. Hän voitti hopeaa maratonilla vuoden 2014 EM-kisoista Zürichistä. Shegumo sai vuonna 2003 Puolan kansalaisuuden. Hän on 177 senttimetriä pitkä, painaa 61 kilogrammaa ja edustaa LKS Lubusz Słubicea.


title: Idänkotelokilpikonna

text: Idänkotelokilpikonna ("Terrapene carolina") on kotelokilpikonnien sukuun kuuluva laji. Täysikasvuisen yksilön pituus on noin 20 senttimetriä. Kilpi on pääosin ruskea ja yleensä siinä on kuvioita, jotka ovat oransseja tai keltaisia. Idänkotelokilpikonnaa tavataan Pohjois-Amerikassa Yhdysvaltojen itäosissa. Se oleskelee enimmäkseen maalla veden läheisyydessä. Naaras munii 3–8 munaa, jotka kuoriutuvat 9–18 viikon kuluttua. Laji syö hedelmiä ja muuta kasviravintoa.


title: FS Bouvet (1896)

text: Bouvet oli 1800-luvun lopulla valmistettu Ranskan laivaston predreadnought-taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan.


title: FS Bouvet (1896)

text: Alus tilattiin Lorientin laivastontelakalta ja sen köli laskettiin 16. tammikuuta 1893. Alus laskettiin vesille 27. huhtikuuta 1896 ja se otettiin palvelukseen kesäkuussa 1898.


title: FS Bouvet (1896)

text: Alus liitettiin palvelukseen otettaessa Ranskan Välimeren laivastoon, jossa sen korvasi 1903 vasta valmistunut "Suffren". "Bouvet" puolestaan korvasi "Dévastationin" pohjoisessa laivueessa, joka oli palveluksessa ainoastaan puolet vuodesta ja loppuosan ajasta reservissä. Vuotuisessa sotaharjoituksessa heinä-elokuussa 1903 alus oli amiraali Gervaisin lippulaivana ollen neutraalina havainnotsijana simuloiduissa taisteluissa. Golfe-Juanin edustalla pidetyissä harjoituksissa "Gaulois" törmäsi 31. tammikuuta "Bouvetiin", mutta kumpikin alus säilyi lähes vahingoittumattomana.


title: FS Bouvet (1896)

text: Vuonna 1906 alus palasi vara-amiraali Touchardin johtamaan Välimeren laivueeseen. Vesuviuksen purkauduttua Napolissa huhtikuussa 1906 avustivat "Bouvet", "Iéna" ja "Gaulois" eloonjääneitä. Vuotuinen laivastoharjoitus järjestettiin heinä-elokuussa, jolloin "Bouvet" ja "Gaulois" lähes törmäsivät. "Bouvet" siirrettiin Välimerne laivueen 2. laivueeseen vuonna 1908 ollen aktiivipalveluksessa, vaikkakin vajaalla miehistöllä.


title: FS Bouvet (1896)

text: Ensimmäisen maailmansodan alettua alus suojasi joukkojenkuljetussaattueita Välimerellä marraskuuhun, jolloin se määrättiin Dardanelleille etsimään Saksan keisarikunnan laivaston "SMS Goebeniä". Alus tulitti Turkin rannikolla Kum Kalen linnaketta 19. helmikuuta. Tulitoiminnan aikana "Bouvet" avusti "Suffrenia" lähettämällä radiolla tulikomennot ja "Gaulois" tulitti Ottomaanien rannikkopattereita.


title: FS Bouvet (1896)

text: "Bouvet", "Charlemagne", "Suffren" ja "Gaulois" hyökkäsivät 18. maaliskuuta Dardanellien linnakkeita vastaan. Suunnitelmaan kuului, että kuusi Britannian kuninkaallisen laivaston vanhaa taistelulaivaa hiljentäisi rannikkotykistön, jonka jälkeen ranskalaisalukset hyökkäisivät samoja linnakkeita vastaan lähi etäisyydeltä. Ranskalaisosastoa johti amiraali Émile Guépratte ja liittoutuneiden edustajana oli kontra-amiraali John de Robeck, joka edusti amiraali Sackville Cardednia.


title: Cat Fanciers’ Association

text: The Cat Fanciers’ Association (CFA) on yhdysvaltalainen, maailman suurin rotukissarekisteri, joka on perustettu vuonna 1906. CFA on voittoa tavoittelematon järjestö, jonka tavoitteena on hyväksymiensä kissarotujen tunnetuksi tekeminen, rotukissarekisterin pitäminen sekä kissojen aseman ja hyvinvoinnin parantaminen.


title: Cat Fanciers’ Association

text: CFA:han kuuluu yli 650 jäsenklubia eri puolilla maailmaa. Yksi näistä jäsenklubeista on Cat Fanciers of Finland ry. CFA:han ei kuulu henkilöjäseniä, vaan halukkaat liittyvät jäseniksi jäsenklubeihin. Kasvattamiseen, pentujen rekisteröimiseen, näyttelyttämiseen ja muihin CFA:n tarjoamiin palveluihin ei kuitenkaan vaadita jäsenyyttä.


title: Cat Fanciers’ Association

text: CFA:n toimisto, Central Office, sijaitsee Alliancessa Ohiossa, josta viralliset sukutaulut, rekisteröintitodistukset yms. toimitetaan joka puolelle maailmaa. Toimistossa on töissä yli 20 vakituista työntekijää.


title: Cat Fanciers’ Association

text: Ensimmäiset CFA:n alaiset kissanäyttelyt järjestettiin jo perustamisvuonna 1906 Buffalossa ja Detroitissa. Nykyisin jäsenklubien järjestämiä näyttelyitä pidetään lähes 500 vuosittain, joista suurin osa järjestetään yhdistyksen ydinalueella Pohjois-Amerikassa.


title: Cat Fanciers’ Association

text: Koska näyttelytoiminta on laajamittaista, koko maailman kattavaa, on näyttelytoiminta jaettu alueellisesti regioneihin ja divisioneihin. Näyttelyvyöhykkeistä seitsemän Regionit 1–7 sijaitsevat Pohjois-Amerikassa, kahdeksas Japanissa ja yhdeksäs Euroopassa. Tämän lisäksi on Kansainvälinen (International division), joka kattaa kaikki muut maanosat. Suomi kuuluu Region 9 - Eurooppaan.


title: Cat Fanciers’ Association

text: Euroopan alueella näyttelyiden määrä on kasvusuunnassa ja näyttelyitä järjestetään vähintään kerran kuukaudessa. CFA:n näyttelykausi ei kulje kalenterivuosittain, vaan uusi näyttelykausi alkaa toukokuun alussa ja päättyy huhtikuun viimeiseen viikonloppuun.


title: Cat Fanciers’ Association

text: CFA:lla on yhtenäiset säännöt koskien kasvatusta - suomalainen kasvattaja rekisteröi pentunsa samoilla ehdoilla ja samalla hinnalla kuin amerikkalainen tai japanilainen kasvattajakollegansa. FIFe:stä tuttuja maakohtaisia lisäsääntöjä ei ole olemassa. Kansalliset, valtion taholta tulevat rajoitteet ovat tietenkin asia erikseen, jotka jokaisen kasvattajan on huomioitava omassa kasvatustyössään.


title: Cat Fanciers’ Association

text: Hyväksyttyjä rotuja on CFA:ssa kaikkinensa 41, ja osa roduista sisältää sekä pitkäkarvaisen että lyhytkarvaisen version; uusin sertioikeudet saanut rotu on Burmilla sekä pitkä- että lyhytkarvaisena. Chinese Li Hua on miscellaneous-luokassa, joka tarkoittaa sitä, että rotua voi rekisteröidä ja kun tarvittava määrä on rekisteröity CFA:n rekisteriin, voi rotu pyrkiä seuraavalle asteikolle rodun hyväksymiseksi.


title: Cat Fanciers’ Association

text: CFA:n suosituin rotu rekisteröintitilastojen perusteella on persialainen. Tuhansia rekisteröintejä vähempänä tulee norjalainen metsäkissa ja exotic. CFA tuo mukanaan uutukaisia rotuja mukanaan, kuten singapura, bombay ja havana brown. Suomalaisille tutut rodut voivat olla eri nimellä CFA:ssa, kuten FIFessä tunnettu burma on CFA:ssa eurooppalainen burma ja siamilaisen neljän perusvärimuunnoksen ulkopuolelle jäävät väritykset ovat colourpoint shorthaireja. Osa tutuista roduista on CFA:ssa hyväksymättömiä, kuten bengalit.


title: Cat Fanciers’ Association

text: CFA rekisteröidyt kissat ja näyttelyt ovat kissaharrastajille varmastikin se tutuin toiminta. CFA:lla on kuitenkin ollut varsin merkittävä vaikutus kissojen terveyteen liittyvien tutkimuksien rahoittajana. Nämä tutkimustulokset vaikuttavat myös jokaisen kissan omistajan arkeen eläinlääkärinvastaanotolla käydessä.


title: Cat Fanciers’ Association

text: CFA perusti 1960-luvulla The Winn Feline Foundation -säätiön, joka jakaa saatuja lahjoituksia eläinlääketieteelliseen tutkimukseen ja koulutukseen. Säätiö on vuosien varrella jakanut noin 3 miljoonaa euroa tutkimuksiin, joiden avulla on mm. saatu kehitettyä testit FeLV:iin ja FIV:iin, pystytty selvittämään veriryhmien yhteensopivuusongelmat ja kehittämään erilaisia DNA testejä sairauksiin, uusimpana mm. persialaisen ja exoticin PKD DNA-testin sekä maine coonien että ragdollien HCM:n –testien kehittäminen.


title: Cat Fanciers’ Association

text: Tällä hetkellä Winnin tunnetuimmat projektit ovat The Ricky Fund -rahasto HCM-tutkimukseen ja The Bria Fund -rahasto FIP-tutkimukseen. The Winn Feline Foundationin lisäksi muita yleishyödyllisiä CFA:n ylläpitämiä toimintoja ovat erilaiset rahastot mm. kodittomien rotukissojen välittämiseen (Purebred rescue) ja luonnonkatastrofialueella asuneiden kissojen pelastamiseksi (Disaster relief). CFA myös rahoittaa lukuisia julkaisuja, joilla pyritään välittämään oikeaa tietoa kissojen oikeasta hoidosta.


title: Joonas Lappalainen

text: Joonas Lappalainen (s. 1. maaliskuuta 1998) on suomalainen autourheilija, joka on aloittanut lajin kolmevuotiaana.


title: Joonas Lappalainen

text: Lappalainen valittiin 14-vuotiaana vuoden 2012 kartingkuljettajaksi. Hän voitti tuolloin kartingin Academy Trophy -mestaruuden Sakhirin radalla ajetussa Bahrainin finaalikilpailussa.


title: Joonas Lappalainen

text: Vuonna 2012 Lappalainen siirtyi kartingista Formula Fordeihin ja vuonna 2014 Formula Renault 1.6-sarjaan, jossa voitti ensimmäisen osakilpailun. Kauden toisessa kilpailussa Lappalainen kasvatti pistejohtoaan Formula Renault Nordic-sarjassa ja nousi samalla Formula Renault 1.6 NEZ-sarjan johtoon voittamalla kaksi lähtöä ja ollen yhdessä toinen. Kauden aikana Lappalainen ei luopunut kertaakaan molempien sarjojen johdosta, vaan johti molempia sarjoja koko kauden läpi. Lappalainen varmisti sekä Nordic- että NEZ-sarjojen mestaruudet kauden viimeistä edeltävässä lähdössä kauden viimeisenä kilpailuviikonloppuna Mantorpissa.


title: Joonas Lappalainen

text: Vuoden 2014 syksyllä Lappalainen valittiin edustamaan Suomea FIA Young Driver Excellence Academyn Pohjois-Euroopan karsintoihin. Hän selviytyi 16 kuljettajan joukosta viiden parhaan joukkoon, mutta ei tullut valituksi ohjelmaan.


title: Tapio Kärkkäinen

text: Tapio Antero Kärkkäinen (s. 17. kesäkuuta 1942 Viipuri) on suomalainen aktiiviuransa lopettanut koripalloilija.


title: Tapio Kärkkäinen

text: Kärkkäinen pelasi Oulun NMKY:ssä Suomensarjaa vuosina 1958–1970 lukuun ottamatta seuran ensiesiintymistä miesten SM-sarjassa kaudella 1966–1967, jolloin Kärkkäinen pelasi 18 ottelussa 4,0 pisteen keskiarvolla. Vuonna 1964 Kärkkäinen oli seuran paras pisteidentekijä, ja hänet valittiin Oulun parhaaksi koripalloilijaksi.


title: Tapio Kärkkäinen

text: Kärkkäinen asui myöhemmin Vantaalla. Koulutukseltaan hän on teknikko.


Mies nimeltä Mooses ja yksijumalinen uskonto () on Sigmund Freudin julkaisema uskontopsykologinen teos vuodelta 1939. Teos käsittelee juutalaisuuden syntyä ja Mooseksen historiallisuutta psykoanalyyttisesta näkökulmasta.


Mooseksen hahmo oli askarruttanut Freudia koko hänen ikänsä. Hän julkaisi vuonna 1914 tutkielman ”Michelangelon Mooses”, jossa tarkasteli Michelangelon tunnettua veistosta. Kirjan "Mies nimeltä Mooses ja yksijumalinen uskonto" ensimmäisen version Freud laati tiettävästi kesällä 1934. Alun perin hän nimitti teostaan ”historialliseksi romaaniksi”. Saksan juutalaisvainot saivat hänet pohtimaan: ”Näiden uusien vainojen takia on kysyttävä, kuinka juutalainen on muotoutunut ja miksi hän on joutunut tuollaisen heltymättömän vihan kohteeksi.”


title: Mies nimeltä Mooses ja yksijumalinen uskonto

text: Freud ei kuitenkaan halunnut julkaista teosta tuolloin, koska hän pelkäsi, että Itävallan katolinen kirkko suuttuisi ja psykoanalyysin harjoittaminen kiellettäisiin. Vuonna 1937 hän kuitenkin julkaisi kirjasta kaksi ensimmäistä esseetä aikakauskirjassa "Imago". Kolmannen osan hän aikoi jättää julkaisematta, mutta kun hän oli päässyt maanpakoon Lontooseen, hänen ei enää tarvinnut pelätä Itävallan katolisen kirkon reaktioita, ja koko teos julkaistiin saksaksi sekä englanniksi vuonna 1939.


text: "Mies nimeltä Mooses ja yksijumalinen uskonto" sisältää kolme eripituista esseetä:


text:
Kirja sisältää uskaliaita historiallisia oletuksia, ja Freud nimittää niitä konstruktioiksi. Hänen mukaansa Mooses ei ollut juutalainen vaan ylhäinen egyptiläismies, jolla oli korkea asema faarao Akhenatenin hovissa ja joka oli vannoutunut Atonin palvoja. Hänen nimensä ei ollut heprealaista vaan egyptiläistä perua. Amarna-kauden päättyminen merkitsi Moosekselle suurta menetystä, ja niinpä hän otti erään seemiläisen työläisheimon johdettavakseen ja antoi tälle atonilaisuudesta muokatun yksijumalisen uskonnon sekä ympärileikkauskäytännön. Mooses johti seemiläiset Egyptistä rauhanomaisesti ennen Horemhebin valtakautta eli joskus vuosina 1358–1350 eaa.
Uskonto oli kuitenkin niin ankara, että seemiläiset nousivat erämaassa kapinaan ja surmasivat Mooseksen. Jahve-uskonnon perustaja Mooses, midianilaisen papin Jetron vävy, on kokonaan toinen henkilö. Jahvelaisuudella ei ollut paljonkaan tekemistä atonilaisuuden eikä nykyisen juutalaisuuden kanssa, vaan Jahve oli tulivuorenjumala, ”kammottava, verenhimoinen demoni, joka kulkee öisin ympäriinsä ja kammoaa päivänvaloa”. Päätelmissään Freud nojautui aikansa uusimpaan egyptologiseen tutkimukseen (J. H. Breasted, Eduard Meyer, Ernst Sellin).


text: Mooseksen murhan aiheuttama syyllisyydentunto jäi kytemään juutalaisiin ja johti lopulta siihen, että jahvelaisuus kehittyi ”taannehtivasti” alkuperäiseksi Mooseksen uskonnoksi. Syyllisyydentunto puolestaan sai vahvistusta psyykkisestä mekanismista, joka Freud kuvasi teoksessaan "Toteemi ja tabu": kantalauma surmasi hallitsevan uroksen. Juutalaisuuteen kuuluva messiaan odotus on Mooseksen kaipuuta. ”Kristus on toteutumatta jääneen toivekuvitelman perillinen.” Juutalaisuuteen sisältyvä kuvantekokielto (toinen käsky) puolestaan edisti henkisyyden kehittymistä, koska oli palvottava näkymätöntä jumalaa.


text: Uskonnollisia kirjoituksia Freud pitää epäluotettavina: ne on sepitetty jälkeenpäin palvelemaan yhteisön tarpeita ja todenperäistä sisällystä on väärennetty. Hän suhtautuu epäileväisesti myös järkeen:


text: ”Muulloin ei ole voitu osoittaa, että ihmisjärki vainuaisi totuutta kovinkaan tarkasti ja että ihmisten sielunelämä olisi erityisen taipuvainen tunnistamaan totuutta. Useammin olemme sen sijaan saaneet kokea, että älymme harhautuu helposti ja varoittamatta emmekä usko mitään yhtä herkästi kuin sitä, mikä vastaa toivekuvitelmiamme, totuudesta piittaamatta.”


text: Antisemitismiä Freud pitää pohjimmiltaan Kristus-vihana, pakolla käännytettyjen kansojen katkeruutena. Myös ympärileikkaus on vaikuttamassa juutalaisvihaan, koska se muistuttaa epämiellyttävällä tavalla kastraatiota.


text: Jo ennen julkaisuaan kirja herätti kohua, ja Freudia pyydettiin luopumaan sen julkaisemisesta. Kirjan ilmestyttyä sekä juutalaiset että kristityt arvostelijat suhtautuivat teokseen kielteisesti, mutta muutamia myönteisiäkin lausumia esitettiin. Aatehistorioitsija ja elämäkerturi Peter Gay pitää Freudin todistusaineistoa spekulatiivisena, osin vanhentuneena ja sekavana: ”Freud sanoi monia mielenkiintoisia ja monia kestämättömiä asioita.” Kirja on kuitenkin antanut aihetta laajaan pohdiskeluun, joka on jatkunut 1900-luvun loppuun ja uudellekin vuosituhannelle.


title: Pekka Laakso (koripalloilija)

text: Pekka Emil Laakso (s. 7. syyskuuta 1938 Muhos) on suomalainen aktiiviuransa lopettanut koripalloilija.


title: Pekka Laakso (koripalloilija)

text: Laakso pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Laakso pelasi 18 ottelussa 17,0 pisteen keskiarvolla ollen sarjan seitsemänneksi paras pisteidentekijä.


title: Pekka Laakso (koripalloilija)

text: Vuosina 1967 ja 1969 Laakso saavutti NMKY:n Euroopan mestaruuden. Hän asui Oulussa ja harrasti partiota, torvensoittoa ja muitakin urheilulajeja, kuten yleisurheilua. Hän työskenteli kansakoulunopettajana ja toimi muun muassa ONMKY:n koripallojaoston puheenjohtajana.


title: Interliga

text: Interliga (, , ) oli kansainvälinen jääkiekkoliiga vuosina 1999–2007. Se perustettiin Alpenligan tilalle, kun sarjaan tuli joukkueita Alppien ulkopuolisista maista kaudeksi 1999–2000. Myös edellisen kauden kaikki italialaisjoukkueet jäivät pois sarjasta, eikä Italiasta sittemmin nähty joukkueita enää Interligassa. Liigassa pelasi sen kahdeksan kauden mittaisen historian aikana joukkueita Itävallasta, Kroatiasta, Puolasta, Jugoslavian liittotasavallasta (nyk. Serbia), Slovakiasta, Sloveniasta ja Unkarista.


title: Interliga

text: Interligan kaudet olivat varsin lyhyitä ja liigan runkosarja kesti enimmillään 28 ottelua avauskaudella 1999–2000. Joukkueet pelasivat useimmiten myös omia kansallisia sarjojaan. Viimeisellä kaudellaan 2006–2007 Interligaa pelattiin kahdessa lohkossa, joista B-lohko edusti niin ikään alempaa sarjatasoa. Liigan suosio alkoi hiipumaan ja se lopetettiin vuoteen 2007. HK Jesenice, Olimpija Ljubljana ja Alba Volán Székesfehérvár siirtyivät kaudeksi Itävallan jääkiekkoliigakausi 2007–2008 Itävallan pääsarja Erste Bank Eishockey Ligaan. Vuonna 2009 käynnistettiin myös Slohokej Liga, johon osallistui joukkueita Itävallasta, Kroatiasta, Serbiasta ja Sloveniasta.


title: Interliga

text: Ainoana suomalaispelaajana Interligassa pelasi Olimpija Ljubljanan maalivahti Tommi Satosaari kaudella 2004–2005. toi Interligaan Olimpija Ljubljanan joukkueeseen Manny Malhotran, Matt Pettingerin ja Brian Willsien. Joukkueessa pelasi tuolloin myös ennestään NHL-kokemusta omannut John Jakopin. Muita tunnetuimpia NHL:ssä pelanneita liigassa oli kaudella 1999–2000 Villacher SV:ssä pelanneet Gino Cavallini sekä tappelijana tunnettu Gord Donnelly.


title: Seppo Matilainen

text: Seppo Juhani Matilainen (s. 28. lokakuuta 1941 Kuortane) on suomalainen aktiiviuransa lopettanut koripalloilija.


title: Seppo Matilainen

text: Matilainen pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Matilainen pelasi 18 ottelussa 4,7 pisteen keskiarvolla.


title: Seppo Matilainen

text: Matilainen harrasti jalkapalloa, kuntoliikuntaa ja filateliaa.


title: Ilkka Näsänen

text: Ilkka Toivo Raineri Näsänen (s. 20. lokakuuta 1942 Oulu) on suomalainen aktiiviuransa lopettanut koripalloilija.


title: Ilkka Näsänen

text: Oulun NMKY:n kasvatti Näsänen pelasi miesten SM-sarjassa Turun Riennossa kolme kautta ja kasvattajaseurassaan yhden kauden sen esiintyessä ensimmäistä kertaa pääsarjatasolla kaudella 1966–1967. ONMKY-kausi oli Näsäsen pääsarjauran tehokkain: hän teki 15,9 pistettä ottelua kohden.


title: Ilkka Näsänen

text: Näsänen voitti NMKY:n Euroopan mestaruuden vuosina 1967 ja 1969. Hän pelasi myös kaksi A-nuorten maaottelua.


title: Matti Vehaskari

text: Vesa Matti Vehaskari (s. 1. heinäkuuta 1944 Helsinki) on suomalainen aktiiviuransa lopettanut koripalloilija.


title: Matti Vehaskari

text: Oulun NMKY:n kasvatti Vehaskari pelasi kasvattajaseurassaan sen esiintyessä ensimmäistä kertaa miesten SM-sarjassa kaudella 1966–1967. Vehaskari pelasi 18 ottelussa pääsarjauransa korkeimmalla, 11,4 pisteen keskiarvolla. ONMKY:n pudottua sarjatasoa alemmas Vehaskari siirtyi Helsingin NMKY:hyn, jossa hän pelasi neljä pääsarjakautta ja kahdessa Suomen cupissa. Helsingin NMKY saavutti Vehaskarin aikana yhden SM-hopean, kaksi SM-pronssia ja kahdesti cup-hopeaa.


title: Matti Vehaskari

text: Vehaskarilla on lääketieteellinen koulutus, hänen vanhempansa Allan Vehaskari (s. 1912) ja Aira Ahmavaara (s. 1913) olivat molemmat lääkäreitä. Vehaskari harrasti koripallon lisäksi yleisurheilua.


title: Märta

text: Märta tai Märtha on pohjoismainen, etenkin ruotsalainen naisen etunimi. Alkuperältään se on Margareta-nimen muunnelma.


title: Märta

text: Suomessa nimi Märta on Väestörekisterikeskuksen tietojen mukaan annettu elokuuhun 2017 mennessä 1315 ja Märtha 471 henkilölle. Märtan nimipäivä on suomenruotsalaisen kalenterin mukaan 26. elokuuta.


title: Mayo

text: Mayo voi tarkoittaa seuraavia:


title: Sagriinikotilo

text: Sagriinikotilo ("Cornu aspersum" eli "Helix aspersa") on tarhakotiloiden heimoon kuuluva kotilolaji, joka on kotoisin Välimeren alueilta. Se on levinnyt Länsi-Eurooppaan, Pohjois-Afrikkaan ja Aasiaan.


title: Sagriinikotilo

text: Kotiloissa on yleensä tummia ja vaaleita raitoja. Sagriinikotilo kasvaa 2,5-4 cm pitkäksi. Se on pääasiassa kasvissyöjä ja elää 5-7 vuotta. Suomessa sagriinikotiloa esiintyy vain kasvihuoneissa kasvatettuna.


title: Sagriinikotilo

text: Sagriinikotilo tulee sukukypsäksi noin vuoden ikäisenä. Viikon kuluttua parittelusta kotilo munii muutamasta kymmenestä hieman yli sataan munaa, jotka kuoriutuvat viikon-parin sisällä.


title: Hostelling International

text: Hostelling International (HI) (International Youth Hostel Federation IYHF) on vuonna 1932 perustettu voittoa tavoittelematon hostellijärjestöjen liitto, jonka tarkoituksena on yhdessä 69 kansallisen hostellijärjestön kanssa mahdollistaa uusien paikkojen kokeminen ja kulttuurien oppiminen sekä edistää ihmisten välistä ymmärrystä tarjoamalla turvallista ja edullista hostellimajoitusta ympäri maailman.


title: Hostelling International

text: Hostelling Internationalin verkosto kattaa noin 4 000 hostellia lähes 90 maassa. Hostelling International on yksi suurimmista majoituspalveluiden tarjoajista ja tekee yhteistyötä muun muassa Unescon ja Maailman matkailujärjestön kanssa. Kansainvälisen hostellikortin omistavia henkilöjäseniä on 3,6 miljoonaa ja kansainvälisen HI-verkoston vuosittainen yöpymisvuorokausien määrä on yli 35 miljoonaa. Hostelling International on myös yksi maailman suurimmista nuorisojärjestöistä.


title: Hostelling International

text: Suomen Hostellijärjestö (Finnish Hostel Association) on osa Hostelling International -verkostoa.


title: Hostelling International

text: HI Quality (HI-Q) on kansainvälisen Hostelling International -hostelliverkoston oma laatujärjestelmä, jonka ovat kehittäneet hostellialan ammattilaiset. Laatujärjestelmään on koottu hyväksi havaittuja toimintatapoja ja niistä on muokattu erityisesti hostelleille sopiva hallintoon ja toimintamalleihin pureutuva ohjelma. Hostellit, jotka toteuttavat ohjelman menestyksekkäästi, sertifioidaan.


title: Hostelling International

text: "”Pyrimme edistämään nuorten valistuneisuutta heidän kansallisuudestaan riippumatta, erityisesti vähävaraisten nuorten keskuudessa, rohkaisemalla heitä hankkimaan entistä enemmän tietoa maaseudusta, välittämään ja huolehtimaan siitä ja arvostamaan kylien ja kaupunkien kulttuurisia arvoja kaikkialla maailmassa. Tuemme tätä tavoitettamme tarjoamalla hostelleja ja muuta majoitusta rotuun, kansallisuuteen, ihonväriin, uskontoon, sukupuoleen, yhteiskuntaluokkaan ja poliittisiin mielipiteisiin katsomatta. Haluamme luoda ihmisten välille entistä parempaa keskinäistä ymmärrystä, joka ulottuu kotimaan lisäksi ulkomaille.”"


title: Hostelling International

text: Itä-Preussissa syntynyt opettaja Richard Schirrmann vei oppilaansa retkelle Saksan maaseudulle 26.4.1909. Kesken kaiken luokan yllätti myrsky. Retkeläiset lähtivät etsimään suojaa ja löysivät koulurakennuksen Bröltalista. Koulun johtaja antoi nuorille luokkahuoneen suojaksi ja paikallinen maanviljelijä olkia patjoiksi ja maitoa illalliseksi. Sinä yönä Schirrmannille syntyi ajatus nuorisomajoista, hostelleista. Hän ryhtyi tuumasta toimeen ja vuonna 1912 hän perusti maailman ensimmäisen hostellin omaan kouluunsa Saksaan, Altenaan. Tämän korvasi pian pysyvä hostelli Altenan linnassa, joka avasi ovensa saman vuoden aikana.


title: Empire State

text: Empire State on vuonna 2013 ensi-iltansa saanut Dito Montielin ohjaama yhdysvaltalainen rikoselokuva. Sen pääosissa ovat Liam Hemsworth, Dwayne Johnson, Emma Roberts, Nikki Reed, Michael Angarano ja Shenae Grimes. Elokuvassa kaksi lapsuudenystävää ryöstävät panssariautovaraston, ja samalla sieppaavat poliisin joka joutuu heidän tielleen.


title: Ari Sikiö

text: Ari Sikiö (s. 8. toukokuuta 1948) on suomalainen aktiiviuransa lopettanut koripalloilija.


title: Ari Sikiö

text: Tikkurilan Tikan kasvatti Sikiö pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Kaudella 1970–1971 Sikiö edusti SM-sarjassa Kontulan Urheilijoita ja kaudella 1978–1979 Porvoon Tarmoa.


title: Bijou Brigitte

text: Bijou Brigitte on saksalainen muotimyymälä. Se perustettiin Hampurissa vuonna 1963 ja sillä on toimintaa jo 20 eri valtiossa ympäri maailmaa. Vuoden 2013 tiikaudella yhtiön liikevaihto oli 3,1 miljoonaa euroa, joka on 3,5 prosenttia vähemmän kuin vuotta aiemmin. Helmikuussa 2011 "Bijou Brigitte" tuomittiin korvaamaan erään ex-työntekijän oikeudenkäynti. Työntekijä oli aiemmin kehottanut boikotoimaan yritystä sen työsuhteisiin liittyvien epäselvyyksien vuoksi, josta yhtiö oli vaatinut tältä 5000 euron korvauksia. Työntekijän voitettua oikeudessa yhtiö itse joutui maksamaan korvauksia.


title: Juha Valkama

text: Juha Valkama (s. 20. kesäkuuta 1973) on suomalainen koripallovalmentaja ja aktiiviuransa lopettanut koripalloilija.


title: Juha Valkama

text: Koripalloilijana Kiimingin Riennon kasvatti Valkama pelasi pääsarjatasolla Forssan Alussa kaudella 1996–1997 3,6 pisteen ja 0,8 levypallon keskiarvoilla. Kaudella 1998–1999 hän oli Högfors Teamin kokoonpanossa kahdessa ottelussa muttei pelannut. Kaudella 2001–2002 Valkama edusti I-divisioonassa pelannutta Team Componentaa 26 ottelussa 10,8 pisteen ja 2,3 levypallon keskiarvoilla.


title: Juha Valkama

text: Valkama valmensi Loimaan Korikonkareita alueellisessa II divisioonassa ja I-divisioonassa kolmen kauden ajan. Kauden 2010–2011 hän toimi Forssan Koripoikien apuvalmentajana. Syksystä 2011 lähtien Valkama on toiminut Oulun NMKY:n päävalmentajana.


title: Tunnin Kuva

text: Tunnin Kuva on vuonna 1988 perustettu suomalainen valokuvaliikeketju. Sillä on myymälöitä yhteensä 16 kappaletta ja neljällätoista eri paikkakunnalla. Vuoden 2013 tilikaudella yrityksen liikevoitto oli 4,10 prosenttia ja liikevaihto puolestaan 723 000 euroa.


title: Niittyrusoyökkönen

text: Niittyrusoyökkönen, vanhemmassa kirjallisuudessa kosteikkomaayökkönen, ("Diarsia rubi") on yleinen yöperhoslaji, joka lentää kahtena sukupolvena keskikesällä ja syksyllä.


title: Niittyrusoyökkönen

text: Niittyrusoyökköstä on hankala erottaa muista "Diarsia"-suvun lajeista, etenkin elorusoyökkösestä ("Diarsia dahlii") ja suvirusoyökkösestä ("Diarsia mendica"). Se on yleisväriltään melko tasaisen punertavan ruskea ja rengastäplän sekä munuaistäplän sisäosat ovat kellertävät. Täplien välinen alue on usein lähes musta. Sisempi ja ulompi poikkiviiru ovat kaksinkertaiset ja siiven ulkoreunan tuntumassa aaltoviiru on vaalea, siiven ulkoreunan puolelta tumma. Ulomman poikkiviirun ja aaltoviirun välinen alue tummenee siiven tyveä kohti. Takasiivet ovat harmaanruskeat, ulkoreunaa kohti tummenevat ja niissä on tumma keskipilkku. Siipiväli 30–34 mm.


title: Niittyrusoyökkönen

text: Perhosen levinneisyys ulottuu Keski- ja Pohjois-Euroopasta Itä-Siperiaan ja Kiinaan Suomessa lajia tavataan koko maassa, mutta se on harvinaisempi Lapissa. Niittyrusoyökkönen lentää kahtena sukupolvena, joista ensimmäinen on liikkeellä keskikesällä kesäkuun puolivälistä heinäkuun lopulle ja toinen, selvästi vähälukuisempi, syyskesällä ja syksyllä elokuun alusta lokakuun alkuun. Keski-Euroopassa lajilla voi olla suotuisina vuosina vielä osittainen kolmas sukupolvi lokakuussa.


title: Niittyrusoyökkönen

text: Niittyrusoyökkönen esiintyy kosteilla niityillä ja kosteissa metsissä, joskus myös puistoissa ja puutarhoissa. Perhoset lentävät illasta yöhön ja tulevat sekä syötille että valolle. Toukka on aktiivinen öisin ja talvehtii maassa.


title: Niittyrusoyökkönen

text: Toukan ravintokasveja ovat monet ruohovartiset kasvit sekä puuvartisista muiden muassa vadelma ja mustikka.


title: Niittyrusoyökkönen

text: "Diarsia florida" on niittyrusoyökkösen elintavoiltaan poikkeava muunnos, mahdollisesti eriytymässä oleva lähilaji tai mahdollisesti oma lajinsa. Se on jonkin verran niittyrusoyökköstä kookkaampi, väritykseltään kirkkaampi ja ainoan sukupolven lentoaika osuu niittyrusoyökkösen ensimmäisen ja toisen sukupolven väliin. Kasvatuksessa "D. florida" risteytyy niittyrusoyökkösen kanssa, mutta luonnossa ero lennon ajankohdassa saattaa estää risteytymisen. Myös vuorokausirytmiltään "D. florida"t aloittavat lentonsa hieman myöhemmin illalla kuin niittyruskoyökköset.


title: Niittyrusoyökkönen

text: Keski-Euroopassa "D. florida" elää kosteikoissa ja ilmeisesti sille on ominaista oleskella hyvin kosteissa ympäristöissä. On kuitenkin epävarmaa esiintyykö "D. florida" Pohjoismaissa. Aikaisemmin sitä on ainakin arveltu esiintyvän Ahvenanmaalla ja etelärannikolla. Erikoisena yksityiskohtana kuitenkin pohjoissuomalaisten niittyrusoyökkösten genitaalit muistuttavat "D. florida"n genitaaleja.


title: Arianrhod

text: Arianrhod oli kelttiläisessä mytologiassa äitijumala Dônin ja Beli Mawrin tytär. Arianrhod esiintyy walesilaisen Mabinogion-tarusikermän neljännessä tarussa "Math, Mathonwyn poika". Hänen sisaruksiaan ovat Gwydion, Gilfaethwy, Gofannon sekä Amaethon. Toisissa legendoissa hänen veljekseen on mainittu myyttisellä nimellä Caswallawn tunnettu historiallinen Cassivellaunus.


title: Arianrhod

text: Mabinogionissa kerrotaan, että Gwyneddin kuninkaalla Math fab Mathonwyllä oli erikoisena tapanaan lepuuttaa jalkojaan neitsyen sylissä. Mathin sisarentytär Arianrhod on ehdolla tähän tehtävään. Hänen täytyi kuitenkin ensin alistua neitsyyden varmistavaan kokeeseen eli astuttava Mathin taikasauvan yli. Mutta tämän tehdessään hän synnyttääkin kaksi poikaa. Toinen pojista saa nimen Dylan ail Don, mutta toiselle Arianrhod asettaa kolme tabua. Ensimmäisen mukaan poikaa ei saa nimetä ennen kuin hänen äitinsä tekee sen. Toisen mukaan poika ei saa kantaa aseita ennen kuin hänen äitinsä ojentaa ne hänelle. Kolmannen mukaan poika ei saa koskaan mennä naimisiin ihmisnaisen kanssa. Arianrhodin veli Gwydion saa kuitenkin petkutettua Arianrhodin antamaan pojalle nimen Lleu Llaw Gyffes, ja Gwydion ja Lleu onnistuvat oveluudella murtamaan myös toisen tabun. Lopulta kolmaskin kielto kierretään, kun Gwydion ja kuningas Math luovat loitsuilla kukista Blodeuweddin vaimoksi Lleulle.


title: Slohokej Liga

text: Slohokej Liga oli kansainvälinen jääkiekkoliiga vuosina 2009–2012. Suurin osa liigan joukkueista tuli Sloveniasta, mutta joukkueita tuli yhteensä myös kolme Kroatiasta, yksi Serbiasta ja yksi Itävallasta.


title: Slohokej Liga

text: Slohokej Liga perustettiin vuonna 2009 slovenialaisten pelaajien kehittämiseen. Se toimi myös niin ikään farmisarjana Itävallan pääsarja Erste Bank Eishockey Ligassa pelanneille EC Graz 99ersille, HK Jesenicelle, Olimpija Ljubljanalle sekä Medveščak Zagrebille. Slohokej Ligan myötä Slovenian omasta pääsarjasta tuli enää lyhyt sarja, johon kauden päätteeksi osallistui myös EBEL:n slovenialaisjoukkueet.


title: Slohokej Liga

text: Kolmen Slohokej-kauden jälkeen Slovenian jääkiekkoliitto ja liigaa hallinnoinut yhtiö joutuivat erimielisyyksiin. Kun myös Itävallan kakkossarjatason Eishockey-Nationalligan joukkueista suurin osa jätti sarjan, päätti osa molempien sarjojen joukkueista perustaa uuden Inter-National-Leaguen. Sarjaan osallistui Slohokej-joukkueista aluksi vain HK Slavija Ljubljana ja HK Triglav Kranj sekä neljä itävaltalaisjoukkuetta, mutta nykyään sarjassa pelaa 12 joukkuetta, joista puolet tulee Sloveniasta.


title: Kinect Sports Island Freedom

text: Kinect Sports Island Freedom (Pohjois-Amerikassa nimellä Deca Sports Freedom ja Japanissa nimellä Deca Sporta Freedom) on vuoden 2010 marraskuussa Kinectille julkaistu urheiluaiheinen videopeli. Pelin on kehittänyt Hudson Soft ja julkaissut Konami. Peli on yksi kolmesta Kinectille tehdystä ohjaimettomasta urheiluaiheisesta pelistä Kinect Sportsin ja n ohella. Pelissä on kymmenen urheilulajia. Osa lajeista on samoja kuin Kinect Sportsissa ja Season Twossa.


title: Kinect Sports Island Freedom

text: Pelin kymmenen urheilulajia ovat seuraavat:


title: Rehumaissi

text: Rehumaissi on rehun tuotantoon jalostettu maissi. Rehumaissia käytetään karjan rehuna, ja se ei sovellu ihmisten elintarvikkeeksi, toisin kuin Etelä-Suomessa viljeltävä sokerimaissi. Rehumaissin hehtaarituotto voi olla Suomessa esimerkiksi 8–12 tonnia kuiva-ainetta. Rehuksi käytetään tyvestä leikattu kasvi eli tähkän lisäksi myös varsi ja lehdet. Rehumaissi voidaan kylvää suojakalvon alle.


title: Rehumaissi

text: Rehumaissin kylvö tapahtuu lämpimään maahan, tyypillisesti toukokuun viimeisellä viikolla. Rehumaissi voidaan kylvää myös tätä aikaisemmin muovikatteen alle, joka kohottaa maan lämpötilaa. Rehumaissi pitää aurinkoisesta, lämpimästä ja kosteasta kesästä ja hyötyy erityisesti pitkästä ja lämpimästä syksystä. Maissi on lyhyenpäivänkasvi, mikä tarkoittaa, että maissi lähtee kasvamaan voimakkaammin vasta heinäkuun puolivälissä, kun päivien pituudet lyhenevät.


title: Rehumaissi

text: Aikaiset lajikkeet ovat edellytys rehumaissin viljelemiselle Suomessa. Suomessa käytettyjä lajikkeita ovat mm. Active ja Pioneer. Rehumaissia on viljelty pidempään Tanskassa kuin Suomessa, ja Suomessa rehumaissi on uusi viljelykasvi. Ruotsissa rehumaissia viljellään suuremmalla alalla kuin Suomessa. Sopivissa olosuhteissa rehumaissi on satoisa. Rehumaissi voidaan kylvää suojakalvon alle, jolloin kasvukausi pidentyy jopa kuukaudella ja taimet eivät ole hallalle alttiita.


title: Rehumaissi

text: Sadonkorjuu ajoittuu myöhempään syksyyn kuin viljojen korjuu tai syysviljojen kylvö. Nurmisäilörehua saadaan korjattua Suomessa tyypillisesti 2-3 kertaa vuodessa, mutta rehumaissi tuottaa vain yhden sadon, joka korjataan syyskuun lopussa tai lokakuun alkupuolella. Säät vaikuttavat korjuuajankohtaan. Korjuuta edeltävä pieni halla edistää kuivumista. Jos pakkasta tulee enemmän kuin pari astetta, kasvusto pitää korjata muutaman päivän kuluessa. Sadonkorjuun aikaan rehumaissi voi olla jopa kolmimetristä. Optimaalinen korjuuajankohta on tanskalaisten ja amerikkalaisten normien mukaan, kun kuiva-ainepitoisuus on 30-35 prosenttia. Maissisäilörehun tuleentumistavoite on taikinatuleentuminen. Sato korjataan erityisellä työvälineellä. Rehumaissin hehtaarituotto voi olla Suomessa esimerkiksi 12 tonnia kuiva-ainetta. Rehuksi käytetään tyvestä leikattu kasvi eli tähkän lisäksi myös varsi ja lehdet.


title: Rehumaissi

text: Maissista tehdään kokoviljasäilörehua, joka säilötään kuten nurmisäilörehukin. Rehumaissirehu on säilörehua, joka soveltuu maitokarjan ruokintaan ja lihanautojen loppulihotukseen ennen teurastusta. Rehumaissirehu, joka esiintyy tasalaatuisena hakkeena, on muotonsa vuoksi tasalaatuista ravintoa. Rehumaissirehuun on käytetty tyvestä leikattu kasvi eli tähkän lisäksi myös varsi ja lehdet. Rehumaissirehussa on korkea energiasisältö. Rehumaissisäilörehu säilyy hyvin.


title: Kiinanmuurahaiskäpy

text: Kiinanmuurahaiskäpy ("Manis pentadactyla") on yksi kahdeksasta muurahaiskäpyjen lahkon nisäkäslajista. Se esiintyy metsäalueilla Himalajan seudulla, Burmassa, pohjoisessa Indokiinassa sekä Etelä-Kiinassa subtrooppisilla ja kesävihannilla alueilla.


title: Kiinanmuurahaiskäpy

text: Täysikasvuinen kiinanmuurahaiskäpy on häntineen 65-95 sentin pituinen ja painaa 2-7 kiloa. Se synnyttää yleensä yhden poikasen kerrallaan. Kiinamuurahaiskäpy on hidasliikkeinen ja liikkuu öisin.


title: Kiinanmuurahaiskäpy

text: Kiinanmuurahaiskäpy on äärimmäisen uhanalainen. Suoranainen uhka on (sala)metsästys, joka liityy lajin käyttöön sekä ravintona että perinteisessä lääketieteessä.


title: Peter Vanderkaay

text: Peter Vanderkaay (s. 12. helmikuuta 1984 Royal Oak, Michigan, Yhdysvallat) on yhdysvaltalainen uimari ja kaksinkertainen olympiavoittaja 4×200 m vapaauinnista Ateenan ja Pekingin kesäolympialaisista. Vanderkaaylla on myös kaksi olympiapronssia Pekingistä ja Lontoosta henkilökohtaisilta matkoilta. Hän on nelinkertainen pitkän radan maailmanmestari 4×200 m vapaauinnista vuosilta 2005-2011. Vanderkaaylla on myös yksi lyhyen radan MM-hopea sekä kolme kesäuniversiadimitalia, joista yksi on hopeinen ja kaksi pronssista. Vanderkaayn lempinimi on PVK. Hän on 193 senttimetriä pitkä, painaa 95 kiloa ja asuu nykyisin Rochesterissa.


title: David Svoboda

text: David Svoboda (s. 19. maaliskuuta 1985 Praha, Tšekkoslovakia) on tšekkiläinen nykyaikainen viisiottelija ja vuoden 2012 olympiavoittaja. Svoboda on myös yksinkertainen maailmanmestari viestistä ja yksinkertainen Euroopan-mestari henkilökohtaisesta kilpailusta. Svobodalla on myös monta MM- ja EM-hopea- ja pronssimitaleita.


title: David Svoboda

text: Svoboda on 183 senttimetriä pitkä ja painaa 76 kilogrammaa.


title: Elokuvan runousoppia

text: Elokuvan runousoppia: käsikirjoittamisen syventävät tiedot on Liken vuonna 2007 julkaisema elokuvien käsikirjoittamisen oppikirja, jonka ovat tehneet Anders Vacklin, Janne Rosenvall ja Are Nikkinen.


title: Lentokenttäpaloauto

text: Lentokenttäpaloauto on paloauto, joka on suunniteltu erityisesti pelastus- ja sammutustehtäviin lento-onnettomuustilanteissa sekä lentoasemalla syttyvien tulipalojen sammutukseen.


title: Lentokenttäpaloauto

text: Kokoonsa nähden lentokenttäpaloautot kiihtyvät yleensä nopeasti. Niillä voi ajaa myös maastossa, joten ne kykenevät tarvittaessa toimimaan myös päällystetyn lentokenttäalueen ulkopuolella. Niihin mahtuu suuria määriä vettä ja sammutusvaahtoa, ja niissä on tehokkaat pumput. Useimmissa lentokenttäpaloautoissa on myös vesitykki, jonka avulla paloja voi sammuttaa kaukaa.


title: Lentokenttäpaloauto

text: Joissakin lentokenttäpaloautoissa on puomi, jonka päässä oleva vesitykki voidaan saada jopa yli 10 metrin korkeuteen. Osassa näistä puomeista on "snozzle"-suutin, jolla voidaan tehdä pieni reikä lentokoneen runkoon ja sammuttaa matkustamon ja rahtitilan tulipaloja.


title: Lentokenttäpaloauto

text: Vaikka suuri osa lentokenttien paloautoista on yllä kuvaillun kaltaisia, poikkeuksia löytyy.


title: Myyttien lyhyt historia

text: Myyttien lyhyt historia ("A Short History of Myth") on brittiläisen toimittajan Karen Armstrongin pieni teos, jossa hän kertoo myyttien historian "suureen länsimaiseen muutokseen", kuten hän määrittelee, jonka kuluessa eri tieteet ovat pyrkineet horjuttamaan uskoa myytteihin.


title: Myyttien lyhyt historia

text: Teos on johdanto Tammen Myytti-sarjaan, johon kuuluu Armstrongin teoksen lisäksi kuusi myyttejä käsittelevää teosta:


title: Myyttien lyhyt historia

text: Sarja oli osa yhteistyöhanketta "Canongate Myth Series", johon suunniteltiin kuuluvaksi sata teosta. Toistaiseksi teoksia on julkaistu englanniksi viisitoista. Johdantoteos, Armstrongin "A Short History of Myths" ilmestyi samanaikaisesta 33 maassa 28 kielellä.


title: Markkinamäen tunneli

text: Markkinamäen tunneli on 470 metrin pituinen tietunneli valtatie 7:llä Loviisassa. Tunneli ja sen kautta kulkeva valtatie 7:ään kuuluva moottoritieosuus avattiin liikenteelle syksyllä 2014. Tunnelin itäpäässä on Kymijoen haaran ylittävät Ahvenkosken sillat. Kummallekin ajosuunnalle on oma ajoneuvotunneli. Niiden vapaa korkeus on 5,20 metriä ja leveys 12,45 metriä. Ajokaistojen leveys on 2 x 3,75 metriä.


title: Jake Hansen

text: Jake Hansen (s. 21. elokuuta 1989 White Bear Lake, Minnesota, Yhdysvallat) on yhdysvaltalainen jääkiekkoilija, joka pelaa EIHL-liigan Coventry Blazessa. Hän on pelipaikaltaan oikea laitahyökkääjä. Hansen pelaa useimmiten puolustavassa roolissa. Hän laukoo oikealta.


title: Jake Hansen

text: Hansen pelasi vuodet 2006–2008 USHL-junioriliigaa Sioux Falls Stampeden paidassa. Hän voitti ensimmäisen kautensa 2006–2007 päätteeksi liigan mestaruuden, Clark Cupin. Columbus Blue Jackets varasi Hansenin kolmannella kierroksella 68. pelaajana . Hän oli toisella USHL-kaudellaan 2007–2008 Stampeden paras maalintekijä ja toiseksi paras pistemies Jack Connollyn jälkeen tehoilla 31+27=58. Hansen sijoittui koko USHL:n maalipörssissä kolmanneksi ja jakoi pistepörssin kymmenennen sijan Lincoln Starsin Ryan Kretzerin kanssa. Hänet valittiin kauden päätteeksi liigan toiseen tähdistökentälliseen.


title: Jake Hansen

text: Vuodet 2008–2012 Hansen kävi Minnesotan yliopistoa. Hänet valittiin WCHA:n akateemiseen tähdistökentälliseen kausien 2009–2010 ja 2011–2012 päätteeksi. Viimeisen yliopistokautensa 2011–2012 päätteeksi, huhtikuussa 2012 Hansen teki kaksivuotisen tulokassopimuksen Columbus Blue Jacketsin kanssa. Hän liittyi loppukaudeksi AHL-joukkue Springfield Falconsin vahvuuteen ja sai siellä tililleen kaksi ottelua. Varsinaisella AHL:n tulokaskaudellaan 2012–2013 Hansen teki 46 runkosarja- ja kolmessa playoff-ottelussa tehot 4+5=9. Kaudella 2013–2014 hän teki 69 runkosarjaottelussa 24 tehopistettä. NHL-otteluita Hansenille ei kertynyt.


title: Jake Hansen

text: Kaudeksi 2014–2015 Hansen siirtyi kaksivuotisella sopimuksella SM-liigajoukkue Porin Ässiin. Sopimuksen jälkimmäinen vuosi oli seuran optio, jota ei kuitenkaan käytetty. Elokuussa 2015 Ässät kuitenkin teki uuden, vuoden mittaisen sopimuksen hänen kanssaan.


title: Jake Hansen

text: Hansen siirtyi kauden 2016–2017 kynnyksellä vuoden mittaisella sopimuksella Saksan DEL-liigan Schwenninger Wild Wingsiin. Hänet hankittiin paikkaamaan Markus Poukkulan loukkaantumista.


title: Zizzi

text: Zizzi on vuonna 2000 perustettu tanskalainen muotivaateketju. Sillä on myymälöitä seitsemässä eri valtiossa yhteensä 110 kappaletta. Yritys on keskittynyt markkinoimaan vaatteita pääosin isokokoisille naisille. Suomessa Zizzin liikepaikkojen hankinnasta vastaa Colliers International.


title: Zizzi

text: Tähän on lueteltu kaikki valtiot, joissa on Zizzin myymälöitä.


title: Plainville

text: Plainville-nimisiä paikkakuntia ovat:


title: Stūra māja

text: Stūra māja on Riiassa sijaitseva valtion hallintorakennus. Se on rakennettu vuonna 1912 ja on tyyliltään uusklassinen. Suomeksi Stūra māja tarkoittaa kulmataloa.


title: Stūra māja

text: Neuvostomiehityksen aikana talo oli KGB:n hallinnassa. Pidätetyt vietiin talossa olevaan huoneeseen, jossa heidät riisuttiin puolipukeisiksi. Tämän jälkeen heidät vietiin kellarikerroksen vankiselleihin. Selleissä pidätetyillä olivat epäinhimilliset olosuhteet. Selleissä oli neljä rautasänkyä ja ämpäri tarpeita varten. Sellit ahdettiin usein täyteen ja pidettiin kesälläkin lämmitettyinä. Valot pidettiin aina päällä ja nukkua sai vain selällään, siten että valo häikäisi silmiä. Jos joku pidätetyistä kääntyi nukkuessaan kyljelleen, vartijat kävivät tönimässä hereille. Vartijoilla oli käytävässä pehmustettu matto, jotta pidätetyt eivät voineet kuulla heidän liikkeitään. Pesulle pidätetyt pääsivät kerran viikossa, jolloin he saivat vain tilkan vettä. Ulkoilua oli kerran noin puolessatoista viikossa. Silloin pidätetty pääsivät kiertämään sisäpihalla olevaa noin 30 askeleen ympyrää jonossa pää alaspäin painettuna. Näillä keinoilla yritettiin pidätettyjä murtaa kuulusteluissa. Kellarikerroksessa oli myös huone, jossa heidät kuulustelujen päätteeksi ammuttiin. Ne joita ei ammuttu, kyyditettiin Siperiaan. Tässä käytössä talo oli vuoteen 1990 saakka.


title: Stūra māja

text: Talossa on pidetty opastettuja kierroksia kesäaikaan vuodesta 2014 lähtien. Kierroksilla pääsee tutustumaan kuulustelu- ja kidutushuoneisiin sekä vankiselleihin. Lisäksi rakennuksessa rekonstruoitu huone joka kertoo talon alkuperäisestä tarkoituksesta. Huoneessa työskenteli Latvian ensimmäisen itsenäisyyden ajan rajavartiolaitoksesta vastannut kenraali Ludvigs Bolšteins.


title: Plainville (Connecticut)

text: Plainville on kunta Connecticutin osavaltiossa Yhdysvalloissa. Kunnalla on pinta-alaa 25,3 km², josta on vettä noin 0,2 km². Plainvillen asukasluku oli 17 716 vuonna 2010 ja asukastiheys 700 as/km². Plainville perustettiin vuonna 1869.


title: Skardstinden

text: Skardstinden tai Skarstind on Skandeihin kuuluva vuorenhuippu Jotunheimenin kansallispuistossa, Norjassa, lähellä Galdhøpiggeniä. Huipun korkeus merenpinnan tasosta on 2 373 metriä.


title: Pekka Viljanen (professori)

text: Pekka Olavi Viljanen (s. 26. elokuuta 1952 Noormarkku) on Turun yliopiston rikos- ja prosessioikeuden professori.


title: Pekka Viljanen (professori)

text: Viljasen vanhemmat ovat maanviljelijä Kaino Olavi Viljanen ja Irja Maria Annikki Merilehti. Hän tuli ylioppilaaksi Porin lyseosta 1972 ja valmistui Turun yliopistosta oikeustieteen kanditaatiksi 1975, lisensiaatiksi 1977 ja tohtoriksi 1984 väitöskirjan aiheenaan "Virkarikoksista. Rikosoikeudellinen tutkimus rangaistavan teon virkarikosominaisuudesta ja sen merkityksestä". Varatuomarin arvon Viljanen sai 1981. Hän toimi Rauman ja Porin raastuvanoikeuden vs. oikeusneuvosmiehenä useaan eri otteeseen 1976-1978, samoin kuin Turun yliopistossa assistenttina ja yliassistenttina 1975-1981 sekä Suomen Akatemian tutkimusassistenttina 1981-1984. Turun yliopiston rikos- ja prosessoikeuden vs. apulaisprofessori Viljanen oli 1984-1986, vakinainen apulaisprofessori vuodesta 1986 ja professori vuodesta 1998. Helsingin yliopiston dosentti Viljanen on vuodesta 1988. Hän on työskennellyt myös Oikeusministeriön eri työryhmissä.


title: Pekka Viljanen (professori)

text: Viljanen toimi Suomen Akatemian varttuneena tutkijana 2005-2006 ja on työskennellyt alioikeuksissa tuomarin sijaisena. Hänen tutkimuskohteensa liittyvät muun muassa rikosoikeudellisiin seuraamuksiin ja rikostunnusmerkistöjen tulkintaan.


title: Pekka Viljanen (professori)

text: Viljasen puoliso vuodesta 1978 on Terhi Tuula Ilona Kämpäs .


title: James Bowen

text: James Bowen (15. maaliskuuta 1979, Surrey) on brittiläinen, Lontoossa asuva kirjailija ja katusoittaja. Hänen yhteistyössä Garry Jenkinsin kanssa kirjoittamat teokset "Katukatti Bob" ja "Bobin maailma" ovat olleet maailmanmenestyksiä.


title: James Bowen

text: Bowenin lapsuus ja nuoruus olivat rikkinäiset. Vanhemmat erosivat ja Bowen muutti äitinsä kanssa Australiaan. Äiti muutti usein paikkakunnalta toiselle ja juuri kun poika oli ystävystymässä uusien koulukavereiden kanssa tuli koulun ja asuinpaikkakunnan vaihto. Yksinäinen Bowen joutui koulukiusatuksi ja hän ajautui päihdekokeiluihin, kuten imppaamiseen.


title: James Bowen

text: Bowen lähti aikuistuttuaan Lontooseen tullakseen pop- ja rockmuusikoksi. Vaatimattoman alun jälkeen Bowen ryhtyi käyttämään heroiinia ja päätyi asunnottomaksi. Kadulta hänen onnistui kuitenkin päästä huumevieroitukseen ja tukiasuntoon. Käyttörahat hän hankki soittamalla Lontoon keskustassa.


title: James Bowen

text: Vuonna 2007 Bowenin elämä muuttui tavalla jota hän ei voinut odottaa. Bowenin palatessa tukiasuntoonsa hänen seuraansa lyöttäytyi nälkäinen ja huonokuntoinen oranssiraidallinen kollikissa. Bowen päätti ruokkia kissan ja hoitaa sen kuntoon ja sen jälkeen hankkiutua siitä eroon. Vaikka Bowen yritti karkottaa kissan luotaan, se palasi aina takaisin. Kissa sai nimen Bob, sillä sen ajoittaiset riehumiskohtaukset toivat Bowenin mieleen Twin Peaks- televisiosarjan Bobin.


title: James Bowen

text: Aluksi Bowen suhtautui ideaan kissan omistamisesta vastahakoisesti. Hänen oma elämänsä oli veitsenterällä eikä häneltä riittäisi voimaa kissan hoitamiseen. Kissan hoitaminen toi elämään mielekkyyttä ja tunne siitä, että se hyväksyy hänet sellaisena kuin on, oli voimauttava.


title: James Bowen

text: Bowen lopetti kadulla musisoimisen ja ryhtyi myymään Big Issue lehteä Bob mukanaan. Miehen hartioilla tai vieressä istuva kissa herätti vähitellen myönteistä huomiota. Tietämättään ystävykset olivat päässeet turistien valokuviin ja YouTubeen. Internetjulkisuutta seurasi kirja ja kaverusten vaiheista suunnitellaan elokuvaa.


title: Surtningssue

text: Surtningssue on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 368 metriä.


title: Store Memurutinden

text: Store Memurutinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 367 metriä.


title: Mobira Cityman 450

text:
Mobira Cityman 450 oli Mobiran valmistama vuonna 1985 julkaistu NMT 450 -verkossa toiminut matkapuhelin.
Tämä oli ensimmäinen kansainväliseen verkkoon Suomessa tehty käsipuhelin. Puhelin suunniteltiin ja valmistettiin Salossa.
Projektin nimi oli GAP, "Gallian Auto Phone", sillä alun perin oli tarkoitus tehdä myös ranskalaisille versio. Valtio antoi 4 000 000 markkaa tukea käsipuhelimen suunnitteluun. Tyyppihyväksyntä saatiin marraskuussa 1985. PTL ennakoi NMT-verkkonsa tukkeutuvan, joten Suomessa sallittiin käyttöön vain 100 kappaletta puhelimia. Myynti aloitettiin Islantiin ja Malesiaan.
Vuotta myöhemmin valmistui UK Tacs 900 -versio. Vuonna 1987 tuli Suomessa myyntiin NMT 900 -malli "Gorbatšov".


title: Gjertvasstinden

text: Gjertvasstinden (myös "Jervvasstind" tai "Østre Styggedalstind") on Skandeihin kuuluva vuorenhuippu Jotunheimenin kansallispuistossa, Hurrunganen vuoristossa, Norjassa. Huipun korkeus merenpinnan tasosta on 2 351 metriä.


title: Sentraltinden

text: Sentraltinden (myös "Sentraltind" tai "Vestre Styggedalstind") on Skandeihin kuuluva vuorenhuippu Jotunheimenin kansallispuistossa, Hurrunganen vuoristossa, Norjassa. Huipun korkeus merenpinnan tasosta on 2 348 metriä.


title: Store Hellstugutinden

text: Store Hellstugutinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 346 metriä.


title: Storjuvtinden

text: Storjuvtinden on Skandeihin kuuluva vuorenhuippu Jotunheimenin kansallispuistossa, Norjassa, lähellä Galdhøpiggeniä. Huipun korkeus merenpinnan tasosta on 2 344 metriä.


title: Afyonkarahisar

text: Afyonkarahisar on kaupunki läntisessä Turkissa ja samannimisen maakunnan hallintokeskus. Kaupungin asukasluvuksi arvioitiin 209 406 vuonna 2014.


title: Store Knutsholstinden

text: Store Knutsholstinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 341 metriä.


title: Vetle Skagastølstinden

text: Vetle Skagastølstinden on Skandeihin kuuluva vuorenhuippu Hurrunganen vuoristossa, Jotunheimenin kansallispuistossa, Norjassa. Huipun korkeus merenpinnan tasosta on 2 340 metriä.


title: Loratadiini

text: Loratadiini on eräs antihistamiinien ryhmään kuuluva lääkeaine. Lääkettä myydään reseptivapaasti, ja useilla nimillä, kuten "Clarityn" ja "Tuulix". Loratadiinin tärkein hoitoaihe on allergisen nuhan ja silmien vuotelun (ylimääräisen, haittaavan kosteuden) hoito. Loratadiinin aineenvaihduntatuotetta desloratadiinia käytetään myös samaan tarkoitukseen.


title: Loratadiini

text: Loratadiinin käyttö tulee kokonaan lopettaa 2 vrk ennen allergiatesteihin menoa. Muutoin testitulokset voisivat vääristyä.


title: Flatbush

text: Flatbush on Yhdysvaltain New York Cityn Keski-Brooklynissa sijaitseva kaupunginosa. Flatbushin asukasluku oli 110 875 vuonna 2010.


title: Flatbush

text: Flatbush on ollut etenkin Länsi-Intiasta tulleiden maahanmuuttajien suosima asutuskeskus, ja 1980-luvulta lähtien Flatbush on saanut maahanmuuttajia myös Etelä-Aasiasta ja Afrikasta. Haitilaiset ovat Flatbushin suurin etninen ryhmä. Flatbushissa asuvat maahanmuuttajien lisäksi amerikanitalialaisia, afroamerikkalaisia ja amerikanjuutalaisia. Flatbush oli 1600-luvulla Brooklynin alueen yksi kuudesta alkuperäisestä maatalouskaupungista, jotka yhdistettiin vuonna 1683 yhtenäiseksi piirikunnaksi. Vuonna 1834 Brooklynista tuli itsenäinen kaupunki ja vuonna 1898 Brooklyn yhdistettiin New Yorkiin.


title: Flatbush

text: Flatbushin asukkaat kuuluvat lähinnä työväenluokkaan, mutta kaupunginosassa on myös keskiluokkalaisten ja varakkaiden ihmisten asutusta. Kaupunginosassa on paljon karibialaisia, kiinalaisia, meksikolaisia, aasialaisia ja afrikkalaisia ravintoloita. Flatbushissa sijaitsee Erasmus Hall High School, joka on yksi New Yorkin vanhimmista high schooleista.


title: Super Fun Night

text: Super Fun Night on yhdysvaltalainen tilannekomediasarja, jonka ensimmäinen jakso esitettiin ABC-televisiokanavalla 2. lokakuuta 2013. Sarjan on luonut australialainen näyttelijä Rebel Wilson, joka esittää myös sarjan päähenkilöä.


title: Super Fun Night

text: Tammikuussa 2014 sarja palkittiin Yhdysvalloissa parhaan uuden komediasarjan People’s Choice -palkinnolla, mutta sarjasta ei siitä huolimatta tilattu toista tuotantokautta. Suomessa sarjan ensimmäinen jakso esitettiin MTV3:lla 26. elokuuta 2014.


title: Super Fun Night

text: Sarja kertoo kolmesta nörttimäisestä naisystävyksestä (näyttelijöinä Rebel Wilson, Liza Lapira ja Lauren Ash), jotka pitävät hauskaa joka perjantai-ilta. Sarjan päähenkilö on Kimmie Boubier (Wilson), joka työskentelee isossa lakifirmassa ja on saanut juuri ylennyksen. Firmassa ovat töissä myös hänen ihastuksensa Richard sekä Kendall, joka on myös ihastunut Richardiin.


title: Andrej Kiska

text: Andrej Kiska (s. 2. helmikuuta 1963) on slovakialainen liikemies, hyväntekijä ja maan nykyinen presidentti. Kiska sai vuoden 2014 presidentinvaalin toisella kierroksella 59,4 prosenttia äänistä voittaen vastaehdokkaana olleen pääministeri Robert Ficon.


title: Andrej Kiska

text: Slovakiassa presidentin virka on lähinnä seremoniallinen, mutta hän nimittää pääministerin ja perustuslakituomioistuimen tuomarit ja voi käyttää veto-oikeutta lakeihin.


title: Amerikkalainen perhe

text: Amerikkalainen perhe ("An American Family") on yhdysvaltalainen vuonna 1973 ensiesitetty televisiosarja, joka dokumentoi kalifornialaisen Loudin perheen elämää kesäkuun alusta joulukuun loppuun vuonna 1971. Sarjaa pidetään nykyisin maailman ensimmäisenä tosi-tv-ohjelmana.


title: Amerikkalainen perhe

text: Sarjan 12 jaksoa editoitiin yhteensä 300 tunnin kuvausmateriaalista. Sen ensiesitys Yhdysvalloissa tapahtui julkisella rahoituksella toimivalla PBS-kanavalla vuoden 1973 alussa. Suomessa sarja esitettiin 1974.


title: Amerikkalainen perhe

text: Sarja kuvasi ylempää keskiluokkaa edustavan Loudin perheen elämää Kalifornian Santa Barbarassa. Sen kiinnostavimmiksi teemoiksi muodostuivat tuotantoryhmällekin yllätyksenä tullut perheen vanhempien avioero ja heidän esikoispoikansa homoseksuaalisuus. Perheen poikaa Lance Loudia pidetään televisiohistorian ensimmäisenä avoimesti homona henkilönä.


title: Amerikkalainen perhe

text: The New York Times -sanomalehti kuvasi sarjaa vuonna 2011 ”medialukutaidon peruskurssina”. Kuvauskohteena ollut Loudin perhe kritisoi sarjan nähtyään sen keskittymistä perheen kielteisiin tapahtumiin myönteisten sijasta. Monien kriitikoiden mielestä sarja ei kuvannut todellisuutta, vaan perheen jäsenet ryhtyivät ”esiintyjiksi” kameroiden seurassa. Tästä keskustelu laajeni pohtimaan kaiken dokumenttielokuvan totuudellisuutta, koska joka tapauksessa valintoja on aina tehtävä ja kameran läsnäolo muuttaa ihmisten käyttäytymistä.


title: Amerikkalainen perhe

text: Vuonna 2002 amerikkalainen TV Guide -aikakauslehti listasi "Amerikkalaisen perheen" yhdeksi kaikkien aikojen 50 merkittävimmästä televisio-ohjelmasta.


title: Amerikkalainen perhe

text: Vuonna 1974 brittiläinen BBC tuotti vastaavan 12-osaisen tv-sarjan työväenluokkaan kuuluvasta Wilkinsin perheestä.


title: Amerikkalainen perhe

text: Sarjan kuvauskohteina olleet Loudin perheen jäsenet ovat:Vuonna 1983 perheen myöhempiä vaiheita seurattiin dokumenttiohjelmassa "An American Family Revisited: The Louds 10 Years Later". Huhtikuussa 2011 PBS uusintaesitti koko sarjan yhtenä maratonlähetyksenä. Tämä pohjusti sen jälkeen lähetettyä HBO-elokuvaa "Cinéma Vérité" (2011), joka on fiktiivinen kertomus "Amerikkalaiseen perheen" tuotantoprosessista, pääosissa James Gandolfini, Diane Lane ja Tim Robbins. "Cinéma Vérité" lähetettiin Yle Teemalla toukokuussa 2015. Heinäkuussa 2011 PBS-kanava ensiesitti tv-sarjan materiaalista lyhennetyn kaksituntisen dokumentin "An American Family: Anniversary Edition", joka julkaistiin myös dvd-tallenteena.


title: Amerikkalainen perhe

text: Sarjan luoja ja yksi tuottajista oli Craig Gilbert. Pääkuvaajana toimi Alan Raymond ja äänittäjänä Susan Raymond. Materiaalin leikkasi Ken Werner.


title: Henrik Lyra

text: Henrik Lyra (2. maaliskuuta 1738 Pieksämäki – 11. maaliskuuta 1775 Kiuruvesi) oli suomalainen kappalainen ja runoilija.


title: Henrik Lyra

text: Lyran vanhemmat olivat Pieksämäen kappalainen Henrik Lyra (1699–1775) ja Kristina Gummerus. Hän pääsi ylioppilaaksi Turussa 1753 ja hänet vihittiin papiksi Porvoon hiippakunnassa 1758. Lyra toimi Pielisjärven kirkkoherran apulaisena vuodesta 1758 ja Kiuruveden kappalaisena 1767–1775. Hän sai varapastorin arvon.


title: Henrik Lyra

text: Lyra kirjoitti kaksi kalevalamittaista muistorunoa ja yhden häärunon.


title: Henrik Lyra

text: Henrik Lyra oli naimisissa vuodesta 1763 Pielisjärven kirkkoherra Jakob Steniuksen tyttären Maria Katarina Steniuksen kanssa. Heidän poikansa oli Mårten Johan Lyra (1767–1846) joka oli aluksi sotilasuralla yleten vänrikiksi mutta opiskeli sitten papiksi ja toimi Kiuruveden kappalaisena 1800–1846. Mårten Johan Lyra kirjoitti myös suomen kielellä runoja.


title: Keritytönkorento

text: Keritytönkorento ("Ischnura pumilio") on tytönkorentoihin kuuluva pienikokoinen sudenkorento.


title: Keritytönkorento

text: Keritytönkorento on ulkonäöltään samankaltainen kuin hoikkatytönkorento ja suurin osa muista tytönkorennoista. Koiraan takaruumiin yhdeksäs jaoke ja kahdeksannen jaokkeen takaosa ovat väriltään vaaleita. Naaraan takaruumiin kahdeksas jaoke taas on selkäpuolelta tumma. Naaras on nuorena väriltään kirkkaan oranssi, ja sukukypsän naaraan keskiruumis on vihreä tai sininen. Lajilla on päälaella vaaleat pyöreähköt täplät.


title: Keritytönkorento

text: Kuten muillakin "Ischnura"-suvun korennoilla, keritytönkorennolla on mustavalkoiset siipitäplät. Ne ovat koiraan etusiivissä puoliksi kumpaakin väriä, ja koiraan takasiivissä ja naaraalla enimmäkseen vaaleat. Täplä on etusiivissä paljon suurempi kuin takasiivissä. Useimmilla keritytönkorennon lähisukulaisilla siipitäplät ovat kokonaan tummat.


title: Keritytönkorento

text: Lajin takaruumiin pituus on 21–25 mm ja takasiiven pituus 14–18 mm.


title: Keritytönkorento

text: Keritytönkorentoa tavataan Keski- ja Etelä-Euroopassa, Pohjois-Afrikassa sekä Aasiassa vähintään Länsi-Siperiaan asti. Suomessa laji on harvinainen mutta mahdollisesti yleistynyt. Suomen ensimmäiset havainnot yksittäisistä yksilöistä ovat vuosilta 1984 Espoosta ja 1995 Ahvenanmaalta.


title: Keritytönkorento

text: Laji elää erilaisissa pienvesissä, esimerkiksi vastaruopatuissa ojissa, uusissa puutarhojen lammikoissa ja sorakuoppien lampareissa. Muutaman vuoden välein keritytönkorento siirtyy elinpaikasta toiseen.


title: Keritytönkorento

text: Keritytönkorennon lentoaika on kesäkuun alkupuolelta elokuun puoliväliin. Naaras munii tytönkorennoille poikkeuksellisesti ilman koirasta eikä sen kanssa. Keritytönkorento on pioneerilaji, jolle kannan suuruuden vaihtelu on ominaista.


title: Catinat-luokka

text: Catinat-luokka oli Ranskan laivaston kahden 1890-luvulla valmistetun aluksen muodostama panssarikansiristeilijäluokka.


title: Lydia Lyytikäinen

text: Lydia Elisabeth Lyytikäinen, o. s. "Wikman" (4. elokuuta 1869 Helsinki – 22. helmikuuta 1947 Helsinki) oli suomalainen opettaja ja runoilija.


title: Lydia Lyytikäinen

text: Lyytikäisen vanhemmat olivat vouti Abraham Israel Wikman ja Edla Kristina Örbom. Hän valmistui opettajaksi Tammisaaren opettajaseminaarista ja asui Kuopiossa 1899–1939.


title: Lydia Lyytikäinen

text: Lydia Lyytikäinen oli naimisissa Kuopion sokeainkoulun johtaja Konstantin (Kosti) Lyytikäisen (1861–1907) kanssa.


title: Erasmus Hall High School

text: Erasmus Hall High School oli julkinen yhdysvaltalainen high school Flatbushin kaupunginosassa New York Cityn Brooklynissa. Erasmus Hall rakennettiin ja perustettiin vuonna 1786 nimellä Erasmus Hall Academy, joka avattiin ensimmäisille opiskelijoille vuonna 1787. Akatemia lakkautettiin vuonna 1895, jolloin akatemian tilalle tuli high school. Kampuksen alueelle rakennettiin vuosina 1905–1906, 1909–1911, 1924–1925 ja 1939–1940 high school -rakennuksia Flatbushin kasvaneen asukasluvun takia. Erasmus Hall High School lakkautettiin vuonna 1994, ja nykyään Erasmus Hallin rakennusalue on Erasmus Hall Educational Campus, jonka koulurakennuksissa toimii neljä erilaista koulua.


title: Erasmus Hall High School

text: Erasmus Hall lisättiin 11. marraskuuta vuonna 1975 National Register of Historic Places -rekisteriin. Akatemian alkuperäinen rakennus nimettiin New York City Landmarkiksi 15. maaliskuuta vuonna 1966 ja high schoolin uudemmat rakennukset 24. kesäkuuta vuonna 2003.


title: FS Coëtlogon (1888)

text: FS Coëtlogon oli 1800-luvun lopulla valmistettu Ranskan laivaston Forbin-luokan panssarikansiristeilijä.


title: FS Coëtlogon (1888)

text: Alus tilattiin Penhoëtin telakalta ja sen köli laskettiin vuonna 1887. Alus laskettiin vesille 3. joulukuuta 1888 ja se otettiin palvelukseen vasta elokuussa 1894, koska koeajojen epäonnistuttua höyrykoneiden vaihtamiseen kului kolme vuotta.


title: FS Coëtlogon (1888)

text: Alus poistettiin alusluettelosta 1906.


title: Lappeenrannan taidemuseo

text: Lappeenrannan taidemuseo (vuosina 1972–2015 Etelä-Karjalan taidemuseo) on vuonna 1965 perustettu Etelä-Karjalan ja Kymenlaakson maakuntien (jotka tuolloin muodostivat yhdessä Kymen läänin) aluetaidemuseo. Aluetaidemuseo siitä tuli vuonna 1986. Se toimii Lappeenrannan linnoituksessa sijaitsevissa vanhoissa tykkivarikon rakennuksissa, jotka on rakennettu vuonna 1789.


title: Lappeenrannan taidemuseo

text: Taidemuseo toimi vuoteen 1972 nimellä Lappeenrannan taidemuseo, minkä jälkeen nimeksi vakiintui Etelä-Karjalan taidemuseo. Vuonna 2015 taidemuseo otti nimekseen jälleen Lappeenrannan taidemuseo välttääkseen sekaannukset Etelä-Karjalan museon kanssa.


title: Lappeenrannan taidemuseo

text: Kaakkoissuomalaisen nykytaiteen lisäksi museon kokoelmiin kuuluu muun muassa vuonna 1890 perustetun Viipurin Taiteenystävien keräämä kokoelma. Ne sisältävät lukuisten tunnettujen taiteilijoiden, kuten Hjalmar Munsterhjelmin, Pekka Halosen, Tykö Sallisen sekä Väinö Kamppurin töitä.


title: FS Surcouf (1888)

text: FS Surcouf oli Ranskan laivaston vuonna 1888 vesillelaskettu Forbin-luokan panssarikansiristeilijä.


title: FS Surcouf (1888)

text: Alus tilattiin Cherbourgin laivastontelakalta, missä köli laskettiin toukokuussa 1886. Alus laskettiin vesille lokakuussa 1888 ja otettiin palvelukseen vuonna 1890.


title: FS Surcouf (1888)

text: Alus poistettiin alusluettelosta vuonna 1921.


title: Levosetiritsiini

text: Levosetiritsiini (alk. "Xyzal", nykyään myös muita rinnakkaisvalmisteita) on antihistamiini. Se on lääkeaine ja setiritsiinin R-enantiomeeri. Setiritsiini on taas edelleen hajoamistuote ja sukulaisaine hydroksitsiinille.


title: Levosetiritsiini

text:
Artikkelia kirjoitettaessa on levosetiritsiiniä ollut saatavilla seuraavasti: 5 mg per lääketabletti. Normaali myyntipakkaus on käsittänyt 10 lääketablettia. Levosetiritsiiniä myydään apteekin käsikauppalääkkeenä, ja sitä käytetään erilaisiin allergisiin vaivoihin.
Ensimmäisenä tämän lääkkeen toi Euroopan markkinoille UCB Pharma, joka on kehittänyt myös hydroksitsiinin.


title: Hery Rajaonarimampianina

text: Hery Martial Rakotoarimanana Rajaonarimampianina on madagaskarilainen poliitikko ja nykyinen presidentti. Hän toimi valtiovarainministerinä edeltävän presidentin Andry Rajoelinan hallituksessa. Vuoden 2013 presidentinvaalin toisella kierroksella Rajaonarimampianina sai 53,5 prosenttia äänistä voittaen vastaehdokkaana olleen entisen terveysministerin Jean-Louis Robinsonin. Rajaonarimampianinalla on kauppatieteellinen tutkinto Quebecin yliopistosta.


title: Edsel

text: Edsel oli Ford Motor Companyn Edsel-osaston vuosina 1958–1960 valmistama automerkki. Kovista odotuksistaan huolimatta Edselistä tuli yksi automaailman suurimmista epäonnistumisista, ja se tuli lopulta maksamaan Fordille nykyrahassa noin kaksi miljardia dollaria. Lukuisten teknisten ongelmiensa, rumaksi moititun keulamaskinsa ja ostajien vähyyden myötä Edselistä tuli epäsuosittu auto ja sen nimi esiintyy edelleen monilla "kaikkien aikojen huonoimpien autojen" listoilla.


title: Edsel

text:
Toisen maailmansodan jälkeen Yhdysvalloissa syntyi entistä enemmän kysyntää keskihintaisille autoille. Ford oli aiemmin keskittynyt pääasiassa halpojen autojen valmistamiseen, ja Edselin oli tarkoitus kilpailla Pontiacin ja Buickin kanssa keskihintaisten autojen markkinoista. Ford suunnitteli Edselin yhdessä Columbian yliopiston sosiologian osaston kanssa. Columbian yliopiston väki analysoi Fordin suunnitteluosaston päällikön David Wallacen johdolla ensin pitkään Fordiin ja sen kilpailijoihin ihmisten mielissä liittynyttä symboliikkaa ja käytti sitten valtavan määrän aikaa ja rahaa uuden auton nimen keksimiseen. Ensin autolle yritettiin löytää nimi pyytämällä satunnaisia amerikkalaisia keksimään se. Kun yksikään ehdotuksista ei kelvannut Fordille, Wallace päätti kysyä runoilija Marianne Moorelta uusia nimiehdotuksia. Kun myöskään Mooren ehdotukset eivät kelvanneet uuden automallin nimeksi, Ford päätti kuunnella työntekijöidensä ehdotuksia. Fordin ja Fordin käyttämän mainostoimiston työntekijät antoivat yhteensä 18 000 nimiehdotusta, jotka nekin hylättiin. Lopulta Fordin hallituksen puheenjohtaja Ernest Breech määräsi auton nimeksi Edsel Henry Fordin pojan Edsel Fordin mukaan.
Edselin ensimmäisen vuoden myyntitavoitteeksi asetettiin 100 000 myytyä autoa ja markkinointi uskoi jopa 200 000:n auton vuosimyyntiin. Oman tuotantolinjan puuttumisen vuoksi Edseliä valmistettiin Fordin ja Mercuryn linjoilla. Tämä aiheutti ongelmia auton tuotannossa, koska kaikki tuotantolinjojen työntekijät eivät osanneet asentaa auton osia oikein.


title: Edsel

text: Edselistä valmistettiin seitsemän eri mallia: Bermuda, Roundup, Villager, Ranger, Pacer, Corsair ja Citation. Näistä ainakin neljää viimeksi mainittua oli ehdotettu myös automerkin nimeksi. Auton korivaihtoehdot olivat sedan, hardtop, farmari ja convertible. Malleista tehtiin 18 erilaista varitaatiota ja niiden hinnat vaihtelivat 2 500 ja 3 800 dollarin välillä (nykyrahassa noin 20 000 – 30 000 dollaria), mikä oli satoja dollareja Fordin perusmalleja enemmän. Kaksi halvinta mallia tehtiin Fordin käyttämälle alustalle, kun taas kalliimmat Corsair ja Citation rakennettiin Mercuryn alustalle. Halvimmissa malleissa voimanlähteenä ollut 6-sylinterinen moottori kehitti 145 hevosvoimaa. Kalliimpien mallien V8-moottorit kehittivät 345 hevosvoimaa ja antoivat autolle yli 170 kilometrin tuntinopeuden.


title: Edsel

text: Ford markkinoi Edseliä luomalla sen ympärille valtavan hypetyksen. Edselistä ei julkaistu yhtäkään kunnollista kuvaa ennen sen virallista julkaisutilaisuutta, vaan auto esiteltiin piiriedustajille ja lehdistölle valkokankaalle heijastettuina yksityiskohtina ilman kokonaisuutta. Eräs Edselin hienouksista oli ohjauspyörän keskiöön sijoitettu "Teletouch"-näppäimistö, jolla hallittiin automaattivaihteistoa. Vasta "E-päiväksi" nimetyssä Edselin avajaistilaisuudessa yleisö pääsi tutustumaan autoon. Valtavan ennakkomainonnan houkuttelemana Edseliä kävi katsomassa noin kolme miljoonaa amerikkalaista, joista valtaosa oli kovien ennakko-odotusten takia pettynyt näkemäänsä.